Čačanska opozicija zajedno sa desnicom\nCelokupna čačanska opozicija probaće da se ujedini i na jednoj listi izađe na predstojećim lokalnim izborima. U ovom trenutku gotovo sve opozicione stranke raspoložene su za ovu opciju, a saglasnost o tome već su dali Dveri, DS i Pokret Dosta je bilo.\nObavljene su i prve konsultacije na kojima je zaključeno da bi najbolji kandidat za gradonačelnika ispred ovog bloka bio lider Dveri Boško Obradović.\nCilj čačanske opozicije je da se stvori referendumska atmosfera u gradu. Na jednoj strani bili bi predstavnici aktuelne čačanske vlasti - NS, SNS i SPS, a na drugoj svi oni koji bi želeli da se u Čačku nakon pune dve decenije dogode političke promene. Tako bi se u jednoj koloni, rame uz rame našli evropejci i evroskeptici, republikanci i baštinici četništva, liberali i oni koji smatraju da je latinica ustaško pismo.\nLider lokalnih demokrata Dragan Brajović ističe da je njegova stranka spremna na ovaj aranžman jer je ulog ogroman - a to je, kako kaže, spas Čačka.\n"Situacija u Čačku je dramatična i alarmantna. Grad propada, rezultata nema, ljudi nam odlaze, naročito mladi i najobrazovaniji, tako da smo interes grada i građana stavili na prvo mesto. Rekli smo da, ako dođe do dogovora o udruživanju opozicije sa pokretom Dveri, sve ideološke razlike moraju se definisati koalicionim sporazumom da ne smeju da utiču na rad lokalnog parlamenta i lokalne vlasti", kaže Brajović.\nNa ujedinjenje opozicije sa optimizmom gleda i lider Dveri Boško Obradović, potencijalni kandidat za gradonačelnika. On navodi da će sve ideološke i programske razlike između stranaka biti ostavljene po strani, jer je, kako naglašava, smena braće Ilić biti ili ne biti za grad na Moravi.\n"Potpuno sam spreman da preuzmem odgovornost da formiramo najširu moguću opozicionu izbornu listu, koja bi smenila ovu vlast posle 20 godina. To je najveći interes Čačana i to danas podržavaju svi građani Čačka. Mislim da je naša obaveza da napravimo listu koja će pobediti na sledećim izborima i smeniti ovu vlast", ističe prvi čovek Dveri.\nStojan Marković iz Pokreta "Dosta je bilo" veliki je zagovornik saradnje opozicije. On Boška Obradovića smatra za jedinog pravog kandidata za gradonačelnika, ističući da u gradu već vlada svojevrsna referendumska atmosfera.\n"Ne prođe dan da me neko ne sretne na ulici i pita me; 'Kad ćete već jednom da se udružite i da sklonite ovu nesposobnu vlast, da dođe neko ko će to bolje i odgovornije da radi' ", navodi Marković.\nMeđutim, Tadićeve socijaldemokrate ne žele da budu deo ovog političkog fronta. Zvanično, zbog ideoloških razlika sa Dverima, nezvanično jer ne žele bilo kakav vid saradnje sa demokratama.\n"Jednostavno, moramo ostati dosledni svojim političkim i ideološkim principima. Mislim da građanima moramo ponuditi građanima Čačka i Srbije tu demokratsku alternative", kaže Mira Milinković, predsednica gradskog odbora SDS.\nS druge strane, lokalni zvaničnik SNS Aleksandar Maksimović ocenio je da najavljeno udruživanje opozicije na predstojećim lokalnim izborima nije realno, jer ne vidi oko koje zajedničke teme bi se okupile tako raznorodne partije.\n"Njihov cilj ćebiti da se što više stranaka udruži, ne bi li se suprodstavili SNS, što po mom mišljenju, a sudeći i po istraživanjima javnog mnjenja, nije realno. Te stranke ne mogu napraviti rezultat koji bi mogao da ugrozi neprikosnovenost SNS, ne samo u Čačku, nego i u čitavoj Srbiji", ocenjuje Maksimović.\nNovinar Nebojša Jovanović ističe da je za njega veoma problematično udruživanje proevropskih sa strankama ekstremne desnice, jer smatra da smisao vršenja lokalne vlasti nije samo u funkcionisanju javnih preduzeća i komunalnih službi.\n"Hajde da vidimo hoćemo li prilično osiromašeni kulturni život zameniti isključivo ruskim filmovima? Hoće li se škole pritiskati da da na silu uvedu ruski jezik u nastavu? Hoćemo li cepati knjige i dokumenta koji su na latinici? Zato mislim da je pre zajedničkog nastupa potrebno definisati program, pa da vidimo da li je to građanima prihvatljivo", pita se Jovanović.


Uspešno okončan postupak privatizacije HIP Petrohemije | Ministarstvo privrede Republike Srbije\nUspešno okončan postupak privatizacije HIP Petrohemije\nMinistarstvo privrede u ime Vlade Republike Srbije, kompanije NIS i HIP Petrohemije potpisali su danas Ugovor o strateškom partnerstvu.\nUgovor su u Ministarstvu privrede Republike Srbije potpisali Anđelka Atanasković, ministarka privrede, Kiril Tjurdenjev, generalni direktor NIS-a i Velimir Unković, generalni direktor HIP Petrohemija.\nAtanasković je istakla da je nakon više godina sprovođenja postupka privatizacije i pronalaženja strateškog investitora, Ministarstvo privrede uspešno okončalo postupak privatizacije.\nKompanija NIS AD Novi Sad je već postojeći akcionar u HIP Petrohemiji, sa značajnim učešćem od 20% u strukturi kapitala, jedan od najznačajnih partnera HIP Petrohemija i kompanija čiji renome garantuje uspešno strateško partnerstvo.\n„Pronalaženjem strateškog investitora, koji će uložiti iznos od 150 miliona evra u dokapitalizaciju Petrohemije i izgraditi novo postrojenje za proizvodnju polipropilena kapaciteta od najmanje 140.000 tona godišnje, a najave su i da će kapacitet postrojenja biti dosta veći, Ministarstvo privrede je osiguralo sigurno poslovanje HIP Petrohemije u narednim godinama, kao i sigurna radna mesta i bolje uslove rada za zaposlene u Petrohemiji“, rekla je ministarka privrede.\nKako je navela, dobijanjem novog postrojenja, Petrohemija će imati priliku da poboljša svoje poslovne rezultate i potvrdi svoju poziciju kao jednog od najvećih izvoznika u Republici Srbiji.\n„Sve to će doprineti unapređenju poslovne klime i dalji privredni razvoj kako lokalne zajednice, tako i cele Republike. Sigurni smo da ćemo zajedničkim naporima Vlade Republike Srbije i kompanije NIS AD Novi Sad, zaokružiti još jednu uspešnu privatizaciju koja će doprineti daljem rastu bruto društvenog proizvoda i boljem pozicioniranju Republike Srbije u evropskim i svetskim privrednim tokovima“, zaključila je Atanasković.\nKiril Tjurdenjev, generalni direktor NIS-a, izjavio je da su razvojem NIS-a od 2009. godine pokazali da su pouzdan partner Republike Srbije u modernizaciji domaćeg naftnog sektora.\n„Uveren sam da ćemo sada jednako uspešno zajednički razvijati i Petrohemiju i želeo bih da zahvalim predstavnicima Republike Srbije što su nam pružili tu priliku. NIS i HIP Petrohemija su dugogodišnji partneri i vidimo značajan potencijal i mnogo mogućnosti za dalju sinergiju i jačanje naše konkurentnosti na zahtevnom tržištu. Strategija daljeg razvoja HIP Petrohemije biće usmerena na dugoročni održivi razvoj preduzeća u korist akcionara, zaposlenih i zajednice“, poručio je on.\nSAOPŠTENjE ZA JAVNOST O TOKU PRIVATIZACIJE SUBJEKTA PRIVATIZACIJE HIP PETROHEMIJA AD PANČEVO


Da li će Vukanović pogoditi i protiv Bajerna? Ovo je njegova poruka pred put u Minhen! - Sportske.net\nZvezdin ofanzivac samouveren pred najveći izazov od početka sezone.\nVučelić poziva nadležne da reaguju: ''Sve se vidi, sve se zna, od Niša do Beograda''Puklo - Zvezdi propao posao vredan dva miliona evra!Oglasio se i Mrkela, evo šta kaže o penalima na Marakani i VAR sistemu!Trener Inđije u šoku zbog poraza, pogledao i penal...Cela Srbija bruji o OVIM penalima!\nCrvena zvezda je sinoć razočarala igrom protiv Inđije, bez obzira što je upisala nova tri boda, iz dva penala koja su joj dosuđena u samom finišu meča.\nBez obzira što su crveno-beli nastupili bez svog najboljeg igrača i kapitena Marka Marina, sinoćnji nastup je velika opomena pred duel sa Bajernom u Minhenu, u sredu od 21 čas.\nIpak, krilni napadač Aleksa Vukanović veruje da će srpski šampion u sredu odigrati na svom najvišem nivou i da će podsetiti na svoja najbolja izdanja iz prošlogodišnjeg nastupa u Ligi šampiona.\n''Znamo da nas očekuju teški rivali, ali ova ekipa je stekla iskustvo u igranju Lige šampiona prethodne sezone koje će im mnogo značiti. Igrači su pokazali su da mogu da se nose sa ekipa iz evropskog vrha a nadam se da ćemo to ponoviti i ove godine.\nProšle sezone nisam imao priliku da igram Ligu šampiona sa Crvenom zvezdom, ali su mi igrači pričali kakvo je to iskustvo za njih, kao i koliko im znači sve što su doživeli u tom periodu.\nNaš stručni štab radi odličnu analizu, potpuno smo spremni da se nosimo sa bilo kojim protivnikom.\nRad u Crvenoj zvezdi je izuzetno naporan, temeljan, tako da se osećam potpuno spremno za najveće izazove'', istakao je jedan od ključnih igrača iz plej-of dvomeča sa Jang bojsom.\nŠvajcarcima je dao gol u revanšu na ''Marakani'', može li nešto slično da uradi i u Minhenu?\n''Ja sam napadač, a mi živimo za to da dajemo golove.\nNaravno da se nadam da ću u i Ligi šampiona zatresti mrežu.\nBajern je prva prepreka, ekipa neospornog kvaliteta, sa izuzetnim pojedincima, a mi ćemo dati sve od sebe da takmičenje započnemo povoljnim rezultatom'', zaključio je Vukanović.


Drugačiji na udaru društvenih frustracija | EurActiv Srbija\nDrugačiji na udaru društvenih frustracija\nSva istraživanja o rasprostranjenoj netoleranciji u Srbiji, naročito među mladima, samo su izmerila posledice urušenog sistema vrednosti i neodgovornosti domaće političke elite, zaključili su učesnici debate "Biti drugačiji" u organizaciji EU Info centra. Publiku, u kojoj su bili aktivisti gej organizacija, romskih udruženja i udruženja osoba sa invaliditetom, najviše je interesovalo da li će Srpska pravoslavna crkva "omekšati" stav prema gej populaciji, kako sprečiti diskriminaciju mladih i zašto se tinejdžeri okupljaju u ekstremne grupe koje izazivaju nasilje. Iako je bilo najavljeno učešće člana upravnog odbora desničarske organizacije Dveri srpske Vladana Glišića, on je otkazao dolazak dva sata pre početka debate.\nKomesar za ljudska prava Liberalno-demokratske partije (LDP) Marko Karadžić istakao je da Vlada Srbije i političke stranke imaju veliku odgovornost za širenje diskriminacije u društvu jer poseduju politički uticaj i mogućnost da kreiraju javno mnenje.\nKaradzić je istakao da su šovinistički stavovi kod mladih posledica obrazovnog sistema i urušenog sistema vrednosti. Iako su netolerancija i nasilje sve prisutniji u školama, on je pohvalio mlade jer razumeju društvo u kome žive. "Mladi imaju ideje kako da izmene društvo, ali ih niko ne sluša", kazao je on. Prema njegovim rečima, u Srbiji školski program "ubija mlade ljude", a sistem vrednosti je nestao jer se nagrađuju oni koji to ne zaslužuju.\nUčesnici debate bili su jednoglasni u oceni da su Romi i dalje na udaru društvenih frustracija i kriza koji se manifestuju kroz diskriminaciju.\nPredsednik romske organizacije Jurom (YUROM) Osman Balić ocenio je da su Romi u Srbiji najugroženija manjina. Kako je rekao, društvena frustracija prouzrokovana velikim brojem nezaposlenih radnika, bedom i siromaštvom, usmerila se ka Romima.\nBalić je rekao da Romi dobro podnose tu društvenu frustraciju, ali se sa njim nije složio Karadžić. "Romi podnose diskriminaciju jer im je životni vek kraći, deca se razboljevaju, žene su na margini", ironočno je primetio komesar za ljudska prava LDP.\nOsman Balić je upozorio da bi na predstojećim izborima u Srbiji, baš kao u Rumuniji i Bugarskoj, mogla da se iskoristi strategija "napadni Rome i dobiješ izbore". On je kritikovao gradonačelnika Dragana Đilasa jer je akciju iseljavanja romskog naselja ispod beogradskog mosta Gazela iskoristio za, kako je rekao, sticanje političkih poena i popularnosti.\n"Tačno je da je trebalo da se rasele, ali nije njegov posao da se slika sa Romima i deli lekcije kako treba da vole decu, kad ima stručne socijalne sluzbe koje se time bave", rekao je predsednik Juroma.\nMeđutim, on je istakao da su Srbi tolerantan narod, što potvrđuje veliki broj Roma u Srbiji i popularnost romske muzika na slavljima i na filmu.\nCrkva nema osnov za tolerantnost\nPrema oceni verskog analitičara Živice Tucića, jako je važna uloga veroučitelja u vaspitavanju dece za toleranciju jer u nekim krajevima Srbije kao što je šabački region, čak 95 % dece pohađa te časove. Međutim, kako je rekao, problem je u tome što država nema nikakav uvid u časove veronauke.\n"Postoji opasnost da veroučitelj detetu koje ga pita šta su to baptisti, kaže da su to otpadnici i jeres, i da se sa njima ne treba družiti", kazao je Tucić.\nOn je istakao da nije hrišćanska doktrina koja propoveda ljubav i milosrđe izvor netolerancije, već da u religijama kao što su katoličanstvo i pravoslavlje nema osnova za poštovanje različitosti. On je kritikovao sveštena lica koja selektivno tumače Bibliju i izvlače samo citate koji im odgovaraju.\n"Mojsije je rekao da su homoseksualci suvo drvo koje treba baciti u vatru. Ali kad neki mitroplit to kaže danas, da li to znaži da mi treba da se vratimo u doba od pre tri hiljade godina. Pa hajde onda i da obrezujemo dečake, a ne selektivno da uzimamo iz religije šta nam odgovara”, naveo je Tucić.\nNa skupu se moglo čuti i da če mnogi koji diskriminišu za sebe reći da su vernici. Iako se 95% građana Srbije izjašnjavaju kao vernici, samo 2% njih ide u crkvu, naveo je Tucić.\nLazara Pavlovića iz Gej strejt alijanse zanimalo je kako učesnici tribine tumače izjavu patrijarha Irineja tri sata nakon otkazivanja gej parade da su gej osobe "suvo drvo koje treba iseći". Njega je interesovalo i da li će se velika distanca između Srpske pravoslavne crkve i gej populacije vremenom relaksirati.\nTućić je odgovorio da je pravoslavlje jako zaostalo u razmišljanjima o bioetičkim temama kao što su homoseksualizam, abortus i slično. Nasuprot protestantizmu koji je otišao dotle da je dozvolio brak gej sveštenika, Tucić smatra da pravoslavna crkva tako nešto nikad neće odobriti. On je podsetio da su se verske zajednice izjasnile da će podržavati evropske integracije zemlje.\n"Od crkve ne možemo da očekujemo drugi stav o homoseksualcima, ali crkva mora da razvije osećaj ljubavi prema drugačijem", kazao je Tucić. Međutim, on je istakao i da u pravoslavlju ima nekih prednosti u tumačenju homoseksualizma jer u katoličanstvu gej ne može da se pričesti, dok je u pravoslavnoj crkvi to moguće.\nHuligani imaju podršku policije\nPisac Marko Vidojković je ukazao da su mladi u Srbiji diskriminisani jer ne mogu da se zaposle, iako završe fakultet. "U Srbiji kad završiš fakultet, postaješ socijalna kategorija. Kako nema ekonomije, već vlada 'trange frange' zona u kojoj pajtosi dobijaju posao, a ako nisu pajtos, moraš da ideš negde gde se ceni tvoja struka", aludirao je Vidojković na odliv mozgova kao gorući problem.\nOn veruje da su osim fakultetski obrazovanih još više diskriminisani mladi sa srednjom školom ili zanatom. "Ekipa koja se vadi na mlad sam, lud sam, ošišan na ćelavo i bijem Cigane ili pedere, nema opravdanje, ali problem je što je država skliznula u nacional-socijalizam još krajem osamdesetih", zaključio je Vidojković.\nHuligani su vrlo dobro koordinisani sa policijom i nema želje da se to spreči, rekao je vidno revoltiran Vidojković.\nVidojković se nekoliko puta za vreme debate založio za legalizaciju marihuane jer bi Srbija tako iskoristila poljoprivredne površine i ljudi bi lakše podneli tešku situaciju u zemlji. On tvrdi i da su uživaoci marihuane diskriminisani jer su tretirani kao kriminalci.\nOn je pozvao građane da na narednim izborima ponište glasački listić, jer su, kako je rekao, sve stranke iste.\nPredstavnici udruženja osoba sa invaliditetom požalili su se da njihovi članovi teško dolaze do posla. Marko Karadžić je naveo da bi svakodnevne probleme osoba sa invaliditetom rešio asistent, ali da opštine nemaju novac za taj projekat.\n: Zabranjen Nacionalni stroj\n: Hamarberg: Ugrožen kredibilitet EU u oblasti ljudskih prava\n: Romkinje u Srbiji žive znatno kraće\n: Građani EU nedovoljni obavešteni o osnovnim pravima


Jovanović: Srbija da utiče da se odlozi referendum u RS\nBEOGRAD - Predsednik Liberalno demokratske partije Čedomir Jovanović smatra da Srbija mora da utiče da se referendum o Danu Republike Srpske, zakazan za 25. septembar, odloži i tako, kako kaže, "zaustavi sarajevski i banjalučki nacionalizam koji stoje iza njega".\n"Potpisnici smo Dejtonskog mirovnog sporazuma, a Milorad Dodik, predsednik Republike Srpske, organizovanjem referenduma, koji krši poredak Bosne i Hercegovine, dovodi u pitanje mir između Srba i Bošnjaka", ocenio je Jovanović u pisanoj izjavi dostavljenoj medijima, saopsila je LDP.\nOn je ukazo da Srbija više nikad ne sme biti "talac lidera prekodrinskih Srba i njihovih ideologa iz Beograda", dodajući da premijer Aleksandar Vučić i predsednik Tomislav Nikolić to moraju da zaustave.\n"Potreban je novi dogovor koji bi, pre nego što postane prekasno, vratio odnose u okvire Dejtonskog dogovora. Prvi korak je odlaganje referenduma, a zatim razgovori", smatra Jovanović.\nPrema njegovim rečima, najavljeni referendum najviše šteti upravo Beogradu, i potrebno je da se čuje da je Srbija protiv toga.\n"Tim činom krši se Ustav dejtonske BiH, i to upravo čini Milorad Dodik koji se u svakoj situaciji poziva na taj isti Dejtonski sporazum kada mu to ide u korist", tvrdi Jovanović.\n« Dačić: Ovakva Hrvatska najveća sramota EU "Ne moram da budem u vladi ako je cena podrška Miloševiću" »


Ana pobijedila Serenu, pa izgubila od 30. na svijetu\nutorak, 21 januar 2014 10:18\nPoslije senzacije, veliko razočaranje – Ana Ivanović izgubila je u četvrtfinalu Australijan opena od Kanađanke Eženi Bušar sa 5:7, 7:5, 6:2.\nAna je bila mnogo nervoznija nego u meču sa Serenom Vilijams, a Bušar je odabrala pravu taktiku – forsirala je bekhend Ivanovićeve, koji nije baš dobro funkcionisao, i tako je spriječila Anu da diktira ritam u poenima.\nKanađanka je bila smirena kada je bilo potrebno i nije bila ometena iako je prvi put na Gren slemu četvrtfinalu.\nZa razliku od nje, Ivanovićeva je bila nervozna, pogotovo u trećem setu, a zbog problema sa butnim mišićem tražila je ljekarski tajm aut u drugom setu.\nAna je osvojila samo 56 odsto poena na svoj prvi servis, zabilježila je 34 vinera i 35 neiznuđenih grešaka, dok je Bušar briljirala sa 47 direktnih poena i 37 grešaka. Ukupno, Kanađanka je osvojila devet poena više (113:104) i zasluženo pobijedila.


Najmanji telefon ikada proizveden – The PRESTIGE\nU trenutku kada je trend da mobilni telefoni budu što veći i sa što više opcija, jedna kompanija se odlučila za suprotan pristup\nBritanska firma Zanco je napravila model Tiny T1, koji sa svojim minijaturnim dimenzijama (4,8 x 2 x 1,3 cm) važi za najmanji mobilni telefon koji je ikada proizveden na svetu.\nNaravno, zbog svoje veličine on isključivo služi za razgovore i slanje poruka, ali s obzirom na činjenicu da su autori njegov koncept zamislili pre svega kao rezervni mobilni u slučaju da se prosečnom korisniku primarni mobilni telefon pokvari, i to je dovoljno.\nS druge strane, on je zgodan za nošenje u momenatima kada ne želite da vas ometaju poruke sa socijalnih mreža, ali i za vreme provedeno u trčanju, vožnji biciklom i drugim sportskim aktivnostima.\nTvorci ovog minijaturnog uređaja se nadaju da će s ovim proizvodom uspeti da podsete širu javnost kako je u prethodnim godinama za svakog velikog proizvođača mobilnih telefona bilo jako bitno da njihov uređaj bude što manji.\nNažalost, telefon se još ne nalazi u prodaji i pitanje je da li će do toga doći u bliskoj budućnosti, jer postoji strah nadležnih vlasti da bi on zbog svoje minijaturne veličine mogao biti zloupotrebljen. Naime, neki zakonodavci u Velikoj Britaniji su već iskazali stav da telefon definitivno ne treba odobriti budući da je njegova veličina idealna za nelegalno korištenje u zatvorima.\nUpravnici zatvora i čuvari ističu da se svakodnevno bore sa zatvorenicima koji nelegalno poseduju mobilni telefon u svojim ćelijama. Zatvorenici današnje mobilne telefone uspešno sakrivaju od stražara bez obzira na njihovu veličinu. Čuvari teško pronalaze ove uređaje pa zbog toga postoji opravdan strah da će uvođenjem minijaturnog telefona ova pojava biti još rasprostanjenija.\nNekoliko dobrih saveta budućim preduzetnicima\nU ovaj hotel na Jadranu idu samo najbogatiji\nIzabrano 25 najboljih kompanija za rad\nDa li je uspeh zaista stvar slobodne volje, ili čiste sreće?\nU Luksemburgu se za sat zaradi koliko na Balkanu za celi dan


INFO-SESIJA RYCO: IMAŠ IDEJU, NAPRAVI PROJEKAT\nHome Društvo INFO-SESIJA RYCO: IMAŠ IDEJU, NAPRAVI PROJEKAT\nSutra u 13 sati u Prostoru za pomak u Zaječaru, info sesija Ragionalne kancelarije za saradnju mladih povodom dostavljanja predloga projekata\nRegionalna kancelarija za saradnju mladih (RYCO) raspisuje drugi javni poziv za dostavljanje predloga projekata koji je otvoren do 25.01.2019. U svrhe predstavljanja ciljeva i uslova konkursa, kao i podrške potencijalnim aplikantima u pripremi projekata i pronalaženju partnera u regionu, RYCO organizuje info sesije širom regiona Zapadnog Balkana. U Zaječaru, info sesija se održava u petak, 07.decembra sa početkom u 13 sati u Prostoru za POMAK.\nRYCO je osnovana je 2016. godine od strane vlada Zapadnog Balkana – Albanije, Bosne i Hercegovine, Kosova* , Crne Gore, Makedonije i Srbije, u cilju promocije duha pomirenja i saradnje između mladih u regionu kroz programe omladinskih razmena.\nZa više informacija o RYCO posetite: www.rycowb.org Za više informacija o održavanju info sesije možete se obratiti Mariji Bulat, koordinatorki kancelarije.\nSve informacije o javnom pozivu, pogledajte na ovom linku.\nRegionalna kancelarija za mlade\nPrethodni tekstVEČE SATIRE I HUMORA: ZAJEČARCI SU IMALI DOBRE RAZLOGE ZA SMEH\nNaredni tekstPAUZA DO PROLEĆA: VELIKI IZVOR BEZ BIBLIOTEKE DO MARTA 2019.


OVO SU SVI ČEKALI: U Federaciji BiH skraćen policijski sat, od danas traje od 23 do 5 ujutro! – Svakodnevni\nOVO SU SVI ČEKALI: U Federaciji BiH skraćen policijski sat, od danas traje od 23 do 5 ujutro!\nDvica Moderator May 6, 2021Image\tKontrolaMaskePolicijaPolicijski sat\nVlada Federacije Bosne i Hercegovine danas je prihvatila prijedlog Kritznog štaba i skratila trajanje policijskog sata koji će od danas trajati od 23 do 5 ujutro.\nPodsjetimo, do sada je policijski sat trjao od 21 do 5 ujutro. Ovaj prijedlog Kriznog štaba uslijedio je zbog poboljšanja epidemiološke situacije na teritoriji FBiH. Treba istaći da je Krizni štab predložio da policijski sat traje od 22, ali je Vlada FBiH donijela odluku da to bude od 23 do 5 ujutro.\nPOPULARNO STRAŠNO: Vatreni obračun zbog djevojke, u pucnjavi na Jahorini teško ranjen muškarac!\nU međuvremenu je veliki broj građana poručio da policijski sat definitivno treba skratiti. Mnogi kao razlog navode i činjenicu da je u toku mjesec ramazan te da je građanima otežano kretanje ili eventualni iftar van svog doma.\nTakođer, danas je prihvaćen i prijedlog da se poveća dozvoljen broj okupljanja u ugostiteljskim objektima na otvorenom do 30 osoba, kao i prijedlog da se i Centri za mentalno zdravlje stave u punu funkciju u svrhu zaštite mentalnog zdravlja stanovništva.\nPrevious Previous post: Jelena Karleuša odlučila da primi vakcinu protiv Koronavirusa: Evo koju je izabrala, da li ovo pametan korak?\nNext Next post: Đogani uhvaćen u prevari: Evo ko je žena sa kojom se denser ljubio u autu!


Formiranje novog saziva parlamenta najranije se može očekivati u prvoj polovini jula jer još uvek nije poznato kakav će biti ishod glasanja 27. maja na ponovljenim izborima u Velikom Trnovcu u Bujanovcu, kaže izvršni direktor Centra za slobodne izbore i demokratiju (CESID) Bojan Klačar.\nskupstina foto tanjug_dimitrije goll\n- Postoje dva scenaria, jedan optimistični - da se čitav izborni proces završi početkom juna, ukoliko ne bi bilo zahteva ili prigovora nakon glasanja 27. maja, onda bi u tom slučaju Narodna skupština mogla da bude konstituisana u prvoj polovini jula i samim tim bi od tada počeli da teku rokovi 90 dana za formiranje izvršne vlasti - kaže Klačar.\n- To bi nas dovelo u situaciju da Skupštinu dobijemo tek u drugoj polovini jula čime se i ti rokovi za formiranje izvršne vlasti pomeraju - dodaje.\nPrema njegovim rečima, ishod glasanja u Bujanovcu je važan zbog albanske nacionalne manjine i njenog predstavnika u Skupštini, jer ključna promena koja može da se desi jeste da li će albanska nacionalna zajednica imati svog predstavnika u parlamentu ili ne.\nPonavljanje glasanja u opštini Bujanovac je važno i za SPS, kaže Klačar, i pojašnjava da je ta stranka u ovom momentu predodređena da izgubi taj mandat u slučaju da albanska nacionalna manjina uđe u Skupštinu.\n- I sada očekujem da svi akteri koji mogu da ispune uslove za formiranje poslaničkog kluba to i urade, što znači da će u samoj Narodnoj skupštini biti puno više poslaničkih klubova nego što je bilo koalicija što su izašle na izbore - navodi.\n- Međutim, to neće promeniti činjenicu da će novi parlament biti reprezentativan, pluralistički i da će se glas ljudi koji žive u Srbiji moći da se čuje bilo da su za stranke vlasti ili za opozicione stranke - smatra.\nNova Vlada može biti formirana brzo, ali...\nPrvi je, kako kaže Klačar, to što je to praksa SNS, dok je drugi razlog kompleksnost momenta za formiranje izvršne vlasti.\n- Mislim da će itekako voditi računa o tome kakav će biti spoljnopolitički kontekst jer to može uticati na to kako će vlada izgledati, koje će je stranke činiti i iz kojih stranaka će ministri biti. I treći razlog jeste odluka Vučića da ovoga puta detaljno opširno razgovara sa svim relevantnim političkim akterima - kaže Klačar.\nKlačaru se cini i da je većina opozicionih stranaka spremna da u tim razgovorima učestvuje.\nU Beogradu vlast već od leta?\n- Što se tiče vanrednih beogradskih izbora, ako se slede izjave koje su dali Aleksandar Vučić i Dragan Ðilas nakon sastanka i izjave koje su nakon toga usledile, čini se da nije ostavljen prostor da se ti izbori ne dese, da su izvesni, a da je u ovom momentu jedino upitan datum, da li je to kraj godine kako više odgovara opoziciji ili u martu kako je govorio Vučić - navodi Klačar.\nMeđutim, kako kaže, čini se da sem SSP u opoziciji, za druge stranke izbori nisu toliko važna tema koliko se činilo na početku.\n- Na neki način, sastanak Vučića i Ðilasa je otvorio nove podele u opoziciji i čini mi se da se opozicija više bavi tim podelama, nego eventualnim pripremama za vanredne izbore - kaže Klačar.\nIzbori 2022 Skupština Srbije Vlada Srbije Formiranje Bojan Klačar


Izvor: Vostok.rs, 29.Okt.2020, 00:23\n„Izašli smo iz Sporazuma o likvidaciji raketama srednjeg i kratkog dometa. Radimo na hiperzvučnom oružju, sistemima za dopremanje balističkih raketa. Rasporedićemo iste te rakete, ako to bude bilo potrebno, u Evropi, kako bismo obuzdali Rusiju“, rekao je O'Brajan. On je naveo da bi Sporazum o ofanzivnom naoružanju (START 3) mogao biti produžen za godinu dana, ako se reše pitanja provere realizacije sporazuma. „Mislim da se približavamo tome. Radimo na izradi verifikacionih procedura za ovaj godišnji mehanizam. Međutim, ako rešimo pitanja verifikacije, mislim da ćemo moći da pređemo na sporazum. Mislim da je to u našim interesima“, rekao je pomoćnik američkog predsednika. O'Brajan je ponovio da je predlog američke strane bio predat ruskim kolegama u Ženevi. Nešto više o njemu će, kako se očekuje, biti saopšteno u „naredna dva dana ili dve nedelje“.\nIzvor: Vostok.rs, 29.Okt.2020\nAmbasador Rusije u Vašingtonu Anatolij Antonov upozorio je na raketnu trku u naoružanju u Evropi. Izjave pomoćnika američkog predsednika za nacionalnu bezbednost Roberta O'Brajana o spremnosti Vašingtona da razmešta rakete srednjeg i kratkog dometa u Evropi predstavljaju pretnju regionalnoj...


Počela vakcinacija: Štićenik Doma za stare u Risnu primio prvu vakcinu – Borba\nEkipe Instituta i Doma zdravlja Kotor dale su prvu dozu COVID19 vakcine u Crnoj Gori Vladimiru Žderiću, štićeniku doma za stare “Grabovac” u Risnu, saopšteno je iz Instituta za javno zdravlje.\nVakcina je data i ljekarima doma – dr Nikoli Popoviću i dr Damiru Adroviću.\n“Najbitnija faza u borbi protiv pandemije kreće”, ističu iz Instituta.\nEkipe Instituta i DZ Kotor dale su prvu dozu #COVID19 vakcine u Crnoj Gori gospodinu Vladimiru Žderiću, štićeniku doma za stare "Grabovac" u Risnu a onda i ljekarima doma – dr Nikoli Popoviću i dr Damiru Adroviću.\nPodsjetimo, vakcine kojima je otpočela vakcinacija u Crnoj Gori stigle su iz Srbije. Riječ je o donaciji 2.000 sputnjik V vakcina, koje je premijerka Srbije Ana Brnabić uručila predsjedniku Vlade Zdravku Krivokapiću na aerodromu u Golubovcima.


Uz podršku Evropske unije i u partnerstvu sa Ministarstvom zaštite životne sredine, Švedskom agencijom za međunarodni razvoj i saradnju (SIDA) i Evropskom investicionom bankom (EIB), Program Ujedinjenih nacija za razvoj (UNDP) u Srbiji objavljuje Izazov za inovativna rešenja: šume i zelena infrastruktura za unapređivanje prirodnih vrednosti i otpornosti na klimatske promene.\nCilj ovog Izazova je da podrži sprovođenje inovativnih ideja koje će doprineti povećanju površina pod šumskom vegetacijom i poboljšanju kvaliteta šumskih ekosistema, kako bi se očuvao i unapredio biodiverzitet i povećala otpornost na prirodne katastrofe i ekstremne vremenske prilike izazvane promenama klime. Realizacija ovih ideja vodiće zdravijem životnom okruženju i ubrzati zelenu transformaciju privrede i društva i sprovođenje EU Zelene agende u Srbiji. Najbolje ocenjena rešenja koja stignu na poziv dobiće mentorsku i tehničku podršku, dok će za najuspešnije među njima biti obezbeđeno sufinansiranje kako bi se primenila u praksi.\nNa Javni poziv za učešće u ovom Izazovu do 13. jula 2022. godine mogu da se prijave jedinice lokalne samouprave, javna preduzeća, upravljači zaštićenih područja i zadruge za projekte na površinama u javnoj svojini, kao i vlasnici šuma kao što su zadruge, udruženja i privredna društva za projekte na šumskom i poljoprivrednom zemljištu u privatnoj i zadružnoj svojini. Posebno se ohrabruje prijavljivanje rešenja koja bi koristila raznovrsne autohtone vrste šumske vegetacije za formiranje šuma i otvorenih zelenih gradskih prostora.\nOsim toga, od predloženih rešenja se očekuje da donesu višestruku korist za lokalne zajednice, poput boljeg kvaliteta vazduha, očuvanja kvaliteta poljoprivrednog zemljišta i veće apsorpcije ugljen-dioksida iz okoline. Izazov za inovativna rešenja: šume i zelena infrastruktura za unapređivanje prirodnih vrednosti i otpornosti na klimatske promene je objavljen u okviru projekta „EU za Zelenu Agendu u Srbiji“ koji, uz finansijsku podršku Evropske unije i u partnerstvu sa Ministarstvom zaštite životne sredine, sprovodi UNDP u saradnji sa ambasadom Švedske i EIB-om.


Redakcija 11.05.2019 11:50\nPredsjednica Republike Srpske Željka Cvijanović odbacila je danas sve navode koji su izneseni na račun tog bh. entiteta tokom rasprave u Vijeću sigurnosti Ujedinjenih nacija, gdje je izvještaj podnio visoki predstavnik Valentin Iznko, kao i tvrdnju da ukidanje OHR-a žele oni koji hoće da destabilizuju BiH, već se, kaže, zalažu za njen evropski put.\n“To je čista izmišljotina i najobičnija, namjerno plasirana laž. Udari na policiju RS traju već nekoliko godina. Nije tačna Inzkova tvrdnja da su nelegalni izvještaji koje Vlada RS-a šalje Vijeću sigurnosti UN-a dajući svoje viđenje situacije u BiH”, ustvrdila je ona na zajedničkoj konferenciji za novinare s predsjedavajući Predsjedništva BiH Miloradom Dodikom.\nKaže da je formiranje Vladine Komisije za Srebrenicu isključivo u funkciji traženja istine i pomirenja, a ne revidiranja sudskih presuda i istorije, jer za to nema pravni mandat, prenosi Fena.\nvrdi da se namjerno blokira nova bh.vlast kako bi spriječile da partije, izborni pobjednici u RS, preuzmu mandate na nivou BiH.\nPredsjednica Republike Srpske Željka Cvijanović kaže da ni sedam mjeseci nakon izbora u BiH nije formirana vlast, što je jasan pokazatelj da se BiH nalazi u sivoj zoni, prenosi ATV.\n“Punih sedam mjeseci od izbora još nema vlasti na nivou BiH ni na nivou Federacije i to je jasan pokazatelj da je BiH u sivoj zoni i da se nalazi u kandžama neodgovornih političara koji namjerno koče proces formiranja vlasti”, kaže Željka Cvijanović.\nOna kaže da ovo predstavlja direktan udar na volju birača u RS.\n“Jasno je da to predstavlja direktan udar na volju birača u RS, ali to potvrđuje namjernu opstrukciju evropskog puta BiH, jer se ne implementiraju izborni rezultati”, ističe ona.\nKako prenosi ATV, Cvijanović ističe da Savjet ministara u tehničkom mandatu nema kredibilitet i legitimitet.\n“Postojeći Savjet ministara nema kredibilitet i legitimet da preuzima i izvršava bilo kakve obaveze. Ministri iz hrvatskog naroda ne dolaze na sjednice, a srpski tamo vegetiraju pa je jasno da takav Savjet ministara niko ne uzima za ozbiljno ni u BiH ni u inostranstvu”,kaže Cvijanović.\nPrethodni članakNa protestu u Sarajevu okupile se stotine doktora medicine i stomatologije FBiH\nNaredni članakSviđa se sportskom direktoru: Velikan kreće po Edina Džeku


Snijeg zavejao Hercegovinu – Nebojša Vukanović info blog\nSnijeg zavejao Hercegovinu\nPo drugi put za svega nekoliko dana u Trebinju je jutros ponovo pao snijeg, što je iznenadilo mnoge na jugu Hercegovine, a snijeg je provejavao čak i u Primorju. Snijeg je tokom noći ponovo padao u cijeloj Hercegovini i zadao velike probleme vozačima, koji nam javljaju da se saobraćaj odvija otežano, posebno na dionici puta Gacko – Foča, preko prevoja Čemerno i Prijeđel.\nVozači apeluju na službe za dodatni angažman kako bi se saobraćaj odvijao koliko-toliko bezbjedno. Nažalost putevi u zapostavljenoj Hercegovini su u tako očajnom stanju da je i ljeti loša bezbjednost saobraćaja, i situacija se neće poboljšati sve dok Vlada i Putevi Srpske ne izdvoje novac za rekonstrukciju puta Gacko – Foča, Gacko – Nevesinje i Trebinje – Ljubinje.\nSinoć je bila veoma hladna noć u Hercegovini, i već oko 19 časova u okolini Gacka, na velikom pravcu kod motela Košuta, bilo je -14 stepeni.\nNa Mosku iznad Trebinja je bilo -8, na Jasenu -3, a u Trebinju 0 oko 20.30 časova. Iako je Mosko od Trebinja udaljeno svega 12 kilometara, a u blizini je Bilećko jezero, velika je razlika u temperaturi, i sa povećanjem nadmorske visine naglo pada temperatura.\nputevi saobraćaji snijeg Hercegovina\nVukanova replika papku K. Vasiću\nProsjaci pred paletom, stalak infuzije kao avans za...\nSmanjenje plata od 400 do 900 maraka i nove mjere u...\nDarko Tomaš međ mudžahedinima\nČemu napadi na bratstvo manastira Zavala?


Sve publikacije, Stavovi građana o spoljnoj politici Srbije\nVaša lokacija / Beogradski centar za bezbednosnu politiku / Publikacije / Sve publikacije / Stavovi građana o spoljnoj politici Srbije /\nPreuzmite: PDF ( 2.25MB )\nBroj preuzimanja: 1740\nNajnovija radna studija Beogradskog centra za bezbednosnu politiku (BCBP) sumira ključne nalaze istraživanja javnog mnjenja o velikim silama i njihovom uticaju na Srbiju i tome kakvu spoljnu politiku naša zemlja treba da vodi. Ispitivanje je sprovedeno tokom januara 2017. na reprezentativnom uzorku od 1.403 stanovnika Srbije, bez Kosova.\nVećina građana Srbije je i dalje za članstvo u EU, protiv članstva u NATO i zadovoljna postojećim nivoom saradnje sa Rusijom. Percepcija EU je pogoršana u poslednjem periodu, jedino je još uvek autoritet po pitanjima demokratije i vladavine prava, a od članstva se očekuje ekonomska korist i poboljšanje imidža u svetu. Većina građana za definisanje koncepta neutralnosti u spoljnoj i bezbednosnoj politici Srbije. Ovo su glavni nalazi najnovijeg istraživanja sprovedenog po upitniku koji je osmislio BCBP.\nKompletan prikaz rezultata istraživanja možete pogledati na ovom linku.\nVećina građana Srbije vidi Rusiju vojno-političku silu, a SAD kao ekonomskog i tehnološkog giganta. EU i Nemačka su uspešne u oblasti demokratije, vladavine prava, ljudskih prava i kredibilnosti investitora. Građani smatraju da je Kina uspešna ekonomska i politička sila.\nIspitanici smatraju da je uticaj Nemačke, Kine i Rusije na Srbiju je pozitivan, dok je uticaj EU i SAD mahom negativan. Građani ne očekuju promenu američke spoljne politike prema Srbiji, a smatraju da bi ulazak u EU privukao strane investicije i povećao zaposlenost, dok bi savez sa Rusijom povećao bezbednost.\nTrećina građana želi integraciju Srbije u Evroazijsku uniju, petina je protiv, a većina nema stav. Većina građana nema stav ni po pitanju Krima i smatra da Srbija treba da ostane neutralna u vezi sa sukobom u Ukrajini.\nVećina građana ima više negativnih asocijacija na potencijalno članstvo u NATO nego pozitivnih. Svaki jedanaesti ispitanik je za članstvo u NATO, petina pozitivno ocenjuje mogući uticaj na bezbednost i dolazak stranih investicija. Trećina građana za saradnju kroz Partnerstvo za mir, a među njima ima i onih koji su za inteziviranje saradnje.\nAko bi uslov bilo za članstvo Srbije u EU bilo priznavanje nezavisnosti Kosova, većina građana bi odustala od pristupanja. Dužina trajanja pristupanja EU utiče da većina građana smatra da nikada nećemo postati članica. Iako je većini građana svejedno ako bi se EU raspala, imaju više pozitivnih nego negativnih asocijacija i to pre svega u odnosu na mir, demokratiju, ljudska prava i ekonomske koristi.\nVećina građana podržava politiku neutralnosti, a među podržavaocima najzastupljeniji su oni koji žele da se precizira šta se zastupa pod politikom neutralnosti. Među onima koji je za to da Srbija “odabere stranu” najzastupljeniji su glasači stranaka sa opredeljenom spoljnom politikom - Dveri, DSS, SRS, DJB i LDP.\nNeznatno je više onih koji su za angažman Srbije van svojih granica na rešavanju bezbednosnih problema, nego onih protiv, slično i u odnosu na konflikt u Siriji. Troškovi angažmana su ključni kriterijumi za biranje destinacije angažmana. Najviše podrške za postojeći angažman pod UN zastavom, pa u saradnji sa Rusijom i EU.\nOvo je drugi deo velikog istraživanja javnog mnjenja. U februaru su objavljeni glavni nalazi o percepciji bezbednosti Srbije i dijalogu sa Prištinom, a u narednom periodu će biti predstavljeni i stavovi građana o poverenju u državne institucije.\nPublikacija je deo projekta “Obnovljena i unapređena saradnja između BCBP, regionalnih partnera i Norveškog instituta za međunarodne odnose”, finansiranog od strane Ministarstva spoljnih poslova Kraljevine Norveške. Sadržaj je isključiva odgovornost BCBP.


E-BOX 2022 - Srpski Lakros Savez\nadminslf April 21, 2022 Uncategorized 0\nNakon zimske pauze naši momci su nastavili tamo gde su stali i sada ih očekuje sledeća stanica pred Evropsko prvenstvo, a to je pripremni turnir za reprezentacije u Pragu pod nazivom E-Box. Turnir u glavnom gradu Češke predstavlja prijateljski turnir u kome se takmiče brojni evropski nacionalni timovi u sklopu priprema za prvenstvo u Nemačkoj, gde će naš nacionalni tim učestvovati u podmladjenom sastavu.\nTurnir se održava od 22. do 25. aprila, a našu reprezentaciju očekuju tri prijateljske utakmice.\nNa prvoj utakmici, koja će se održati u petak, 22.04, naši igrači će se po prvi put susresti sa Reprezentacijom Škotske.\nU subotu od 17:45h sledi najveći test, a to je utakmica sa vice prvacima Evrope i domaćinima turnira, a najveći fokus biće da naši novi igrači steknu svoje prvo veliko iskustvo i u pravoj borbi primene naučeno.\nPoslednju utakmicu ekipa će igrati u nedelju od 10:15h. Protivnik u ovoj utakmici biće nacionalni tim Holandije sa kojim se Srbija susrela prvi put na Svetskom prvenstvu 2019. u Kanadi i zabeležila prvu pobedu.\nOvaj turnir za našu reprezentaciju predstavlja pretposlednju i najznačajniju stanicu priprema za Evropsko prvenstvo kao i jedno novo, bogato iskustvo za naše nove igrače.\nSve utakmice naše reprezentacije možete pratiti na zvaničnom youtube kanalu turnira LCC Radotin.\nPrevious: Previous post: Преглед 2021. године


Lokatori - iskorak u borbi protiv sive ekonomije - Far\nZavršen je proces uvođenja novog sistema za praćenje tovara robe putem elektronskih lokatora, koji se sada primenjuje na celom carinskom području Republike Srbije.\nNovo carinsko obeležje postavlja se na svaki kamion kojim se prevozi roba u uvozu, izvozu ili tranzitu, čime se osigurava nepovredivost sadržaja pošiljke i njena bezbednost, a svaka mogućnost za krijumčarenje svodi se na minimum. Ovo predstavlja važan korak u unapređenju i jačanju kapaciteta Uprave carina, kao jedne od značajnih karika u lancu institucija koje se bave suzbijanjem sive ekonomije.\n„Apsolutna sigurnost robe koja se prevozi nam je na prvom mestu. Lokator preko sofisticiranog softvera beleži i najmanju manipulaciju, čime se potpuno isključuje bilo kakvo neovlašćeno otvaranje tovarnog prostora“, istakla je Sonja Lazarević pomoćnik direktora Uprave carina i dodala da će ”lokatori najviše doći do izražaja u borbi protiv sive ekonomije – čiji ozbiljan pad možemo očekivati već nakon godinu dana korišćenja novog načina kontrole.”\nBez obzira na interes države i privrednih subjekata da ovaj sistem zaživi, početak njegove primene nije prošao bez izazova i neosnovanog otpora. Od 21. januara 2019. godine, kada je počela fazna primena elektronskih lokatora – namerno je oštećeno čak 100 uređaja.\n„Pojedini negoduju jer generalno imaju otpor prema promenama, a ima i onih koji im se priključuju u negativnim komentarima iako nemaju nikakve veze sa postavljanjem lokatora, dok trećima smetaju, jer ih sprečavaju u zloupotrebama na koje su navikli”, naglasila je Lazarevićeva i dodala da je potpuno neutemeljena tvrdnja da se na granicama duže čeka zbog postavljanja lokatora.\n‘Zadržavanja na našoj granici je bilo i pre nego što su lokatori uvedeni i ona direktno zavise od dinamike rada pograničnih organa naših suseda. Prošlog vikenda je, na primer, bila na snazi zabrana tranzita kroz Mađarsku, što je za vozače kamiona značilo dva dodatna dana čekanja za prelazak granice. Takve odluke stranih administracija direktno se reflektuju na stvaranje gužve, a povezivanje takvog stanja sa lokatorima je zlonamerna zamena teza”, zaključila je Sonja Lazarević.\nPomoćnik direktora Rade Knežević je objasnio da lokatori omogućavaju da carinici u svakom trenutku na mobilnim telefonima mogu da očitaju ceo set najbitnijih informacija o nekom tovaru, kao i da unapred budu obavešteni o tome da li je neko neovlašćeno dirao tovar – iako na prvi pogled tako ne izgleda.\n”Činjenica da je do sada oko 100 uređaja namerno oštećeno govori nam da smo pogodili metu u centar. Cilj nam je da se suprotstavimo onima koji su legalne tovare koristili kao paravan za razne zloupotrebe – i tome je sada došao kraj. Svako namerno oštećenje lokatora biće sankcionisano pokretanjem prekršajnog postupka, a odgovorni će nadoknaditi štetu”, podvukao je Knežević.\nUvođenjem ovog sistema postarali smo se da svi tovari koji kroz našu zemlju prolaze budu maksimalno zaštićeni, pa apelujemo na prevoznike i špeditere da pokažu razumevanje za uvođenje sistema koji nam je zajednička obaveza, o čemu je Uredbu donela Vlada u nastojanju da zauzda sivu ekonomiju koja nas sve zajedno ugrožava.\nKontrola dokumentacija za međunarodni transport Uprava carina u susret praznicima Bugarska državljanka krenula u provod sa gomilom autodelova Gradina: Davidoff, Marlboro i Parliament u sedištima kombija\nkamionLokatoriRade KneževićRepublika SrbijaSonja LazarevićUprava CarinaUredbauredjaj\n× pet = deset\nSprečeno krijumčarenje pištolja i parfema na granici sa B...\nNa “Gradini” preko osam i po kilograma srebra u vrećama...\nNa “Gradini” zaplenjene zlatne ogrlice vredne oko tri mi...\nТържествено заседание на НСБНМ по повод 3 март в Цариброд https://t.co/9rFZR2LM6X 1 hour ago\nVIDEO: Bodrožić i Prvanović – REM će možda zaslužiti poverenje javnosti, ali još ga nema\nU petak prva ovogodišnja akcija dobrovoljnog davalaštva krvi


Borovčanin pozvao na fer i korektno navijanje - Fudbal, Reprezentacija\nBorovčanin pozvao na fer i korektno navijanje\nAleksandar Milosavljević 02.09.2013., 20:19\nDržavni sekretar za omladinu Ministarstva omladine i sporta Nenad Borovčanin pozvao je danas publiku da fer i korektno navija na predstojećoj fudbalskoj utakmici između Srbije i Hrvatske u kvalifikacijama za prvenstvo sveta u Brazilu.\n„Sport je u prošlosti bio zloupotrebljen za razdvajanje ljudi i naroda na prostorima bivše Jugoslavije i jedan od povoda za njihove kasnije sukobe. Predstojeća utakmića može biti povod za povezivanje država i naroda, a sport ponovo imati ulogu da povezuje, spaja i miri. Pozivam sve navijače da ostanu u kategoriji navijača i da zajedno pošaljemo poruku, ne samo svetu, veći i deci i mladima da su sportski stadoni u Srbiji mesta bezbednog okupljanja normalnih ljudi“, rekao je Borovčanin, navodi se u saopštenju.\nBorovčanin je istakao da je „utakmica između Srbije i Hrvatske prilika da svetu pokažemo koliko volimo svoju zemlju“.\n„Svaki oblik huliganizma i ispoljavanja nacionalne mržnje doprineće sankcijama našem fudbalu od strane međunarodnih federacija FIFA i UEFA, a ne treba zaboraviti i na položaj naših sunarodnika koji žive u Hrvatskoj. Država, sport, igrači na terenu i navijači na tribinama imaju priliku da budu jedinstveni u promovisanju Srbije u svetu, kao zemlje sporta, fer odnosa i tolerancije“, poručio je Borovčanin.\nUtakmica A grupe kvalifikacija za SP između Srbije i Hrvatske igra se 6. septembra u Beogradu.\nPrethodna vest Izgubio se Omega\nSledeća vest Nadal ponovo igra za reprezentaciju\nIzgubio se Omega\nNadal ponovo igra za reprezentaciju


EVERLAST Kaciga za boks PRO TRAD (L) - Idealno.rs\nPočetna / Fitnes i vežbanje / Borilački sportovi / Zaštitna oprema za borilačke sportove / EVERLAST Kaciga za boks PRO TRAD (L)\nEVERLAST Kaciga za boks PRO TRAD (L)\nPonuda prodavnice Olimp Sport za proizvod Kaciga za boks Everlast Pro Trad (L). Ispravnost cene i podataka proveri na internet stranici prodavnice.\nEVERLAST Rukavice za boks 1100 crne\nEverlast Rukavice za boks 3110BLK\nEVERLAST Rukavice za boks PRIME 1200\nXPLORER gladijator S-LINE\nRelax Strunjaee gimnastika 200x100x6cm - STR2001006\nGladijator Actuell HG 525\nod 70.900,00 DIN\nBenč klupa BH 2050\nIzuzetno kvalitetna kaciga za boks sa podesivim kaišom i kopčom za zakopčavanje ispod brade Osigurač za jagodice Sastav: Koža\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za EVERLAST Kaciga za boks PRO TRAD (L) i izberi najbolju. Zaštitna oprema za borilačke sportove iz kategorije Borilački sportovi je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda EVERLAST PRO TRAD i vidi da li ti odgovara ili pogledaj druge proizvode brenda EVERLAST. Opis i tehnički podaci proizvoda EVERLAST PRO TRAD se mogu razlikovati od onih u internet prodavnici u kojoj obavljaš kupovinu. EVERLAST Kaciga za boks PRO TRAD (L) je dostupan u prodavnici Olimp Sport po ceni, koja je navedena pored svakog prodavca u meniju "Prodavnice".\nGarantne uslove za EVERLAST Kaciga za boks PRO TRAD (L) proveri u prodavnici u kojoj nameravaš da obaviš kupovinu. Slika za EVERLAST PRO TRAD je simbolična, zato se pre kupovine u prodavnici uveri da je proizvod isti.


Volkswagenova nova fabrika u Turskoj ili Bugarskoj - Biznis Info\nYou are at:Home»Kompanije»Volkswagenova nova fabrika u Turskoj ili Bugarskoj\nVolkswagenova nova fabrika u Turskoj ili Bugarskoj\nVolkswagen je saopštio da kreće u konkretne pregovore sa predstavnicima preostalih potencijalnih lokacija za izgradnju fabrike u jugoistočnoj Evropi, javlja radio Dojče vele (DW), dodajući da Reuters prenosi da su, prema insajderima, u igri ostale Bugarska i Turska.\nSkupština dioničara Volkswagena koja se održava danas (14. maj) bila je sa nestrpljenjem iščekivana i širom jugoistočne Evrope.\nViše zemalja, uključujući Srbiju, nadalo se privlačenju velike investicije automobilskog giganta, a pobednik je trebalo da bude obznanjen ovih dana.\nOd toga izgleda neće biti ništa, ocjenjuje DW i napominje da je Volkswagen saopštio da su nadzorni i upravni odbor u ponedjeljak odlučili da krenu u “konkretne pregovore o preostalim potencijalnim lokacijama”.\nBližih zvaničnih informacija nema, a za DW je u ponedjeljak u kompaniji kratko rečeno da je i dalje na snazi njihovo saopštenje da konačna odluka nije donijeta. Međutim, agencija Reuters, pozivajući se na insajdere, prenosi da su u igri ostale još samo lokacije u Bugarskoj i Turskoj, navodi se u tekstu.\nPrema ranijim informacijama Volkswagen bi u novo postrojenje uložio 1,4 milijarde eura, posao bi dobilo oko 5.000 radnika, među njima 650 inženjera.\nIzvoz iz tog postrojenja bi mogao da dostigne 4,5 milijarde eura godišnje. Kapacitet buduće fabrike bio bi 300.000 automobila godišnje.


Vesti – No Sleep Festival\nSa velikim uspehom je završeno i treće izdanje No Sleep-a, i dalje zvanično Najboljeg novog festivala Evrope, koji je proteklog vikenda održan na više lokacija u Beogradu. U godini u kojoj se svetska muzička industrija vraća u punoj snazi, festival...\nSpecijalno prolećno izdanje No Sleepa, zvanično Najboljeg novog evropskog festivala, počinje sutra, 8. aprila, na sedam lokacija u Beogradu, uz konferenciju! Epicentar dvodnevnog festivala biće hangar Matrez u Luci Beograd i kultni beogradski klub Drugstore, a među hedlajnerima su Nina...\nZaokružen je program specijalnog prolećnog izdanja No Sleep festivala, na kojem od petka do nedelje verni No Sleeperi slave titulu za Najbolji novi evropski festival! Prolećno izdanje biće otvoreno konferencijom 8. aprila preko dana, a No Sleep vikend će i...\nU susret predstojećem neprospavanom vikendu pod budnim okom kultne sove, donosimo razloge zbog kojih ne smete propustiti prolećno izdanje No Sleep festivala! Vodeća imena svetske elektronske muzičke scene i lokalne snage okupiće se 8. i 9. aprila u Beogradu, koji će...\nVišestruko talentovana Nina Kraviz je na samom čelu globalne techno scene skoro jednu deceniju. Dugo je važila za najpopularniju među ženskim DJ-evima, još od perioda kada se one nisu podrazumevale na najavama festivala, a sada je hedlajnerka na gotovo svakom....


RTCG - Radio Televizija Crne Gore - Nacionalni javni servis :: Ekonomija :: Nastavljamo sa mjerama fiskalne konsolidacije\nRADUNOVIĆ SA DELEGACIJOM SB 07. 09. 2018. 11:31 >> 11:27 0\nRADUNOVIĆ SA DELEGACIJOM SB\nNastavljamo sa mjerama fiskalne konsolidacije\nMjere fiskalne konsolidacije sprovode se planiranom dinamikom, a potrebno je nastaviti s implementacijom strukturnih reformi koje će dovesti do smanjivanja deficita i zaustavljanja rasta javnog duga.\nTo su na sastanku ocijenili ministar finansija, Darko Radunović i viša ekonomistkinja Svjetske banke, za Crnu Goru, Hrvatsku i Sloveniju, Sanja Madžarević – Šujster.\n"Sa jednakom posvećenošću i dosljednošću ćemo ispunjavati reformske predispozicije iz dogovorene matrice, u nastavku pregovora sa Svjetskom bankom", istakao je ministar Radunović.\nKako je saopšteno iz Ministarstva finansija takođe je apostrofirano da su definisani fiskalni ciljevi, posebno u pogledu smanjenja deficita i nivoa javnog duga i ubuduće prioritet za Ministarstvo finansija.\n"Mjere fiskalne konsolidacije će i u narednom periodu biti primjenjivane definisanim intezitetom", navodi se u saopštenju.\nMadžarević – Šujster je pozdravila napredak koji je Crna Gora ostvarila u prethodnom periodu i istakla je da se započeti posao između Ministarstva finansija i Svjetske banke nastavlja u vidu ispunjavanja uslova za odobravanje drugog paketa Garancije zasnovane na javnim politikama.\nPotpredsjednik Vlade i ministar poljoprivrede Milutin Simović sastao se danas sa delegacijom Svjetske banke, koju je predvodio izvršni direktor u Odboru te institucije Frank Hemskerk.\n"Direktor Hemskerk je izrazio zadovoljstvo dosadašnjom saradnjom i izrazio spremnost Svjetske banke da definiše dalje pravce podrške Svjetske banke ostvarivanju razvojnih ciljeva Crne Gore, u skladu sa planiranim povećanjem budžeta Svjetske banke u narednom periodu", saopšteno je iz Ministarsva poljoprivrede.\nFrank Hemskerk je posebno naglasio da je projekat MIDAS koji se realizuje u Crnoj Gori prepoznat kao veoma uspješan i da je dao očekivane rezultate.\n"Na bazi uspješnih iskustava projekta MIDAS 1, iskazano je međusobno povjerenje u uspješnu realizaciju novog veoma ambicioznog MIDAS 2 projekta, koji će dati novi podsticaj poljoprivrednim proizvođačima i razvoju poljoprivrede u Crnoj Gori", navodi se u saopštenju.\nMilutin Simović Darko Radunović\nCilj smanjenje razvojnog jaza


Projekat: "Građani i civilno društvo za održivi razvoj Golije"\nPlanina Golija je park prirode, rezervat biosfere iz UNESCO programa Čovek i bisfera (MAB), značajno područje za ptice (IBA), značajno područje za biljke (IPA) i odabrano područje za dnevne leptire (PBA) – jedno od najvećih zaštićenih područja sa očuvanom prirodom, nalazi se u jugozapadnoj Srbiji i ugroženo je projektima koji ne samo da će ozbiljno uticati na njegove prirodne vrednosti već i na lokalno seosko stanovništo koji u njemu živi.\nProstorni plan područja posebne namene parka prirode Golija na snazi je od 2009, a ostala planska dokumentacija koja je postavila osnov za sprovođenje projekata doneta je do 2017. godine. Društvo za zaštitu i proučavanje ptca Srbije je učestovalo u javnoj raspravi o studiji o proceni uticaja na životnusredinu izgradnje pristupnog puta ski centra, zbog čega je došlo do zaključka da je plansku dokumentaciju neophodno promeniti kako bi se sprečilo bezobzirno uništavanje biodiverziteta i prirodnih staništa neophodnih za održivi razvoj u budućnosti.\nOvaj projekat ima za cilj očuvanje životne sredine i prirodnih vrednosti i resursa, kao ključne komponente održivog razvoja. Javno zagovaranje treba podići na viši nivo kroz deljenje informacija u ranoj fazi plana ili projekta, što je do sada bilo strogo rezervisano za državne organe. Preporuke i inicijativa za promenu plana takođe treba da doprinesu ovom cilju. Radionice za lokalne organizacije civilnog društva i neformalne grupe unaprediće njihove zagovaračke kapacitete i učešće u donošenju odluka i kreiranju javnih politika. Edukacija građana iz lokalne zajednice o efektima lokalnih planova i projekata teži da obezbedi podršku i podigne poverenje prema organizacijama civilnog društva.\nDruštvo za zaštitu i proučavanje ptica Srbije (DZPPS) bavi se zaštitom i proučavanjem ptica, njihovih staništa i ekoloških potreba, kao i obrazovanjem javnosti o ovim temama. DZPPS okuplja pojedince, institucije i zajednice koje se brinu za budućnost ptica i prirode u Srbiji u mrežu aktivnih članova, uspostavlja i održava partnerske odnose sa organizacijama za zaštitu ptica i prirode širom Evrope. DZPPS je deo globalnog partnerstva BirdLife International koje ima članove u više od 120 država sveta. Partneri okupljaju više od 10 miliona članova i simpatizera, organizovanih u 7.475 lokalnih grupa. Ova impresivna mreža saradnika brine o 2.750 Međunarodno važnih područja za ptice (IBA - Important Bird Areas). Partneri BirdLife-a upravljaju ili suvlasnici 1.533 rezervata prirode koji zauzimaju preko 4 milionahektara širom Planete.


”Srbija danas“: Nagoveštava se nešto veliko\n"ESKOBAR SE VEĆ BACIO NA TEMU "DIJALOG" Nagoveštava se nešto veliko, čemu Srbija može da se nada?", piše portal Srbija danas prenoseći Tanjugovu vest o Fejsbuk postu koji je objavila Ambasada SAD u Prištini. U tekstu se, međutim, ne otkriva šta se to "veliko nagoveštava".\nGabrijel Eskobar (Printskrin Srbija danas)\nSrbija danas u četiri pasusa prenosi Tanjugovu vest, ali ne otkriva niti nagoveštava "nešto veliko" iz naslova. U podnaslovu vesti, duplo kraćem od naslova, šturo je navedeno da je "Gabrijel Eskobar u nedelju boravio u poseti BiH".\nU citiranom Fejsbuk postu ambasade SAD se, uz čestitke novom specijalnom predstavniku za Zapadni Balkan i zameniku pomoćnika državnog sekretara SAD Gabrijelu Eskobaru, navodi se sledeće:\n"On (Eskobar) već radi na dijalogu Srbije i Kosova koji vodi Evropska unija, obezbeđujući pristupanje regiona EU i vrši pritisak na lidere BiH da unaprede reforme i poštuju suverenitet/teritorijalni integritet BiH".\nZavisno od strane Drine (ili Ibra) na kojoj ste, "nešto posebno" bi moglo biti: obezbeđivanje pristupanja regiona EU, pritisak na lidere BiH ili rad na dijalogu Srbije i Kosova. Osim što su sve tri pomenute "posebne" stvari sastavni deo posla za koji gospodin Eskobar, specijalni predstavnik za Zapadni Balkan i zamenik pomoćnika državnog sekretara SAD, prima platu.\nIako se pitanje o nadanju iz naslova verovatno ne odnosi na Eskobarovu poruku da u BiH neće biti rata, to je jedini mogući odgovor na njega u objavljenoj vesti.\nSama agencijska vest je korektno preneta, ali je naslov savršen primer "mamca za klikove" ili takozvanog klikbejta.\nKlikbejt je senzacionalistički naslov koji pogrešno predstavlja članak ili videoprilog koji najavljuje, sa ciljem da privuče publiku da klikne na takav link. To je nesumnjivo najrasprostranjeniji oblik manipulacije u onlajn medijima, ali je stariji od njih. Ovakvi naslovi su "nasleđeni" od tabloida: šokantni i senzacionalistički naslovi na prvim stranama novina su prodavali žutu štampu mnogo pre pojave interneta, dok danas "prodaju" onlajn članke prepune oglasa.\nČitav niz drugih medija, među kojima je i RTV Kim, vest o postu/tvitu Ambasade SAD u Prištini preneo je pod naslovom Eskobar već radi na dijalogu Beograda i Prištine.


Američki Stejt department odobrio je prodaju 20 mobilnih artiljerijskih raketnih sistema Poljskoj radi jačanja bezbednosti u tom regionu i modernizacije vojske te zemlje, saopštila je američka Agencija za bezbednosnu saradnju i odbranu.\nPoljska je prošle godine zatražila da kupi raketne sisteme "HIMARS", koje proizvodi kompanija "Lokid Martin".\n- Ova predložena prodaja će podržati spoljnu politiku i nacionalnu bezbednost SAD jačanjem bezbednosti našeg NATO saveznika, koji je važna sila za političku stabilnost i ekonomski napredak u Evropi - navodi se u saopštenju Agencije.\nOvo telo ima zadatak da obučava i oprema snage američkih saveznika.\nPoljski ministar odbrane Marijuš Blaščak pokrenuo je novi program modernizacije poljske vojske, uključujući jačanje sajber bezbednosti, protivvazdušne odbrane i raketnih sistema dugog dometa.\nProcenjuje se da će kupovina sistema "HIMARS" i prateće opreme koštati oko 655 miliona dolara.\nLibijska obalska straža je saopštila da je presrela oko 150 migranata koji su nameravali da se domognu obala evropskih sredozemnih zemalja.


Beogradska nedelja dizajna na London Design Festival-u 2010 – CLUBBING.RS\nBeogradska nedelja dizajna na London Design Festival-u 2010\nOctober 1, 2010 • No Comments •Festival\nLondon je doživeo Beograd! Beogradska Nedelja Dizajna je jedina od svih svetskih festivala dizajna predstavljena u redovnom programu London Design Festivala (18-26. 09. 2010), sopstvenom izložbom fotografija sa BDW konferencije.\nTim povodom BDW je 22. septembra 2010. organizovao tipičnu «Beogradsku žurku» u okviru London Design Festivala (LDF), u jednom od najprestižnijih svetskih klubova, popularnom «Sketch-u».\nPrisustvovalo je nekoliko stotina najvažnijih kreativaca i novinara iz Londona i sveta koji su imali prilike da se upoznaju sa specifičnom atmosferom popularnih «DizajNightsa» koji se održavaju u okviru BDW-a.\nPredstavljanje Belgrade Design Week-a je bilo realizovano izložbom tridesetak najboljih fotografija učesnika BDW konferencije, kao što su Karim Rashid, Juergen Mayer H, Jaime Hayon, Konstantin Grčić, Luigi Collani, Hella Jongerius, Airside, Daniel Libeskind…\nIzložba je bila postavljena u galeriji «Sketch», u Conduit Streetu u centru Londona, koja predstavlja jedan od najavangardnijih londonskih art prostora, a za 5 dana trajanja posetilo ju je preko hiljadu ljudi. Na ovaj način se BDW predstavio najreprezentativnijoj publici LDF-a, ali ujedno označio grad Beograd kao novu kreativnu i kulturnu destinaciju.\nLondon Design Festival je verovatno najvažniji kreativni događaj u svetu, koji okuplja najznačajnije predstavnike kreativne industrije, ali i biznis sektora kao i svetske predstavnike medija i donosioce odluka. Tom prilikom, BDW je dobio pozive na prezentacije iz Austrije, Hong Konga, Japana, Tajvana, Kine, Amerike, Argentine, Australije, Izraela, Portugala, Italije, Holandije i Francuske!\nPonosni smo što smo imali prilike da predstavljamo Beograd na tako značajnoj manifestaciji, i da smo naš glavni grad, još jednom, stavili na mapu globalnih susreta.


Tri nedelje je prošlo kako je na snazi zabrana izvoza brašna i pšenice, a mlinovi poslednjih nedelja stvaraju višak. Zato iz Udruženja mlinske, pekarske i testeničarske industrije Srbije imaju dva zahteva, javlja N1.\n“Da se odmah ukine zabrana izvoza brašna ili ako Vlada iz nekog razloga to ne želi da uradi, onda da primeni Zakon o robnim rezervama i da Robne rezerve Srbije moraju da otkupe po tržišnim cenama sve viškove brašna. Velika šteta je već napravljena, zato što druge države se već ubacuju na naše tržište i postoji opasnost da ćemo mi u značajnom delu izgubiti tržište brašna na kome suvereno vladamo već pet-šest decenija”, navodi Zdravko Šajatović iz “Žitounije”.\nSrbija prema podacima Privredne komore izvozi oko 126.000 tona brašna i to najviše na tržišta zemalja u komšiluku: u Crnu Goru ide 44.255 tona, Severnu Makedoniju 35.637 tona, tržište Bosne i Hercegovine snabdeva sa oko 35.000 tona brašna, a Albanije sa 4.234 tone.\nJedan od najvećih otkupljivača pšenice u Srbiji je “Žitopromet-mlin” u Senti, gde kažu da sirovina ima dovoljno do nove žetve, možda i na duži rok. A nova žetva je, podsećaju, na pragu.\n“Brašno u rinfuzu nema toliku tražnju, pošto je i država reagovala prema pekarima sa subvencionisanim brašnom. Mi imamo problem, uvećavaju se zalihe tog brašna i to može da dovede do zaustavljanja proizvodnje, jer ne znamo šta da radimo sa tim viškovima”, navodi Predrag Đurović iz Žitopromet-mlina.\nIz Ministarstva trgovine nema odgovora na pitanja N1 o tome do kada će odluka o zabrani izvoza biti na snazi i da li će se sastati sa nezadovoljnim privrednicima.\n“Ova mera je mera koja svakako ne bi smela da ostane, bar ne u dužem periodu, odnosno u periodu do nove žetve, jer stvoriće problem velikih prelaznih zaliha, a sa druge strane – onemogućiti našim proizvođačima da ostvare dobru zaradu na međunarodnom tržištu.”\nMislim da treba da iskoristimo priliku i logistiku koju nam pruža izvozna luka Konstanca koja je jedna od retkih crnomorskih luka koja je u ovom trenutku operativna za izvoz, ocenjuje Žarko Galetin, agroekonomski analitičar.


Održan okrugli sto - Plan integriteta\nDogađaji 22 februar 2013\nDana 22. februara 2013. godine sa početkom u 11,00 časova održan je okrugli sto na temu „PODRŠKA U IZRADI PLANOVA INTEGRITETA U 6 OPŠTINA JUŽNOBAČKOG OKRUGA”.\nProjekat istoimenog naziva je pokrenula Fondacija za lokalno unapređenje i demokratiju uz podršku Misije OEBS u Srbiji. Projekat podrške realizuje se u opštinama Bački Petrovac, Temerin, Žabalj, Beočin, Sremski Karlovci i Vrbas, koje će putem razmene iskustava sa opštinama iz jugozapadne Srbije izraditi lokalne planove integriteta u zakonskom roku a u saradnji sa Agencijom za borbu protiv korupcije. Plan integriteta je mehanizam za jačanje institucionalnog integriteta, koji nastaje kao rezultat samoprocene izloženosti institucije rizicima za nastanak i razvoj korupcije. Plan integriteta sadrži mere za sprečavanje, umanjenje i otklanjanje identifikovanih rizika.\nIzrada plana integriteta je dobar način da se proceni kvalitet regulative i njena primena, kvalitet kadrova i prakse u vršenju nadležnosti lokalne samouprave ( upravljanje upravom, finansijama, javnim nabavkama, kadrovima, informacijama...) što je prvi korak u pravcu poboljšanja kvaliteta rada institucije. Važna osobina plana integriteta je da omogućava zaposlenima da učestvuju u njegovoj izradi i sprovođenju, s obzirom da oni najbolje poznaju funkcionisanje lokalne samouprave u kojoj rade i da svojim znanjem i iskustvom na najbolji način mogu identifikovati i proceniti rizike za nastanak korupcije i drugih nepravilnosti i predložiti adekvatne mere i aktivnosti za njihovo smanjenje odnosno otklanjanje.\nOkruglom stolu u velikoj sali Skupštine opštine Bački Petrovac su prisustvovali: pokrajinski sekretar z međuregionalnu saradnju i lokalnu samoupravu Branislav Bugarski, predsednik Opštine Bački Petrovac Pavel Marčok, u ime Fondacije Fluid Darija Šajin i u ime MISIJE OEBS u Srbiji Marija Petrović i Jaroslava Bozanić. Osim navedenih zvaničnika istom su prisustvovali s predstavnici svih 6 lokalnih samouprava, učesnika u projektu.\nNa početku prisutnim se obratila Darija Šajin u ime Fondacije FLUID, koja je navela da je fondacija osnovana 2008. godine sa ciljem da reformiše sistem lokalne samouprave. Projekat je finansijski podržala Misija OEBSA a isti se realizuje i uz podršku Agencije za borbu protiv korupcije. Sve prisutne je potom pozdravio predsednik Opštine Bački Petrovac uz konstataciju da su ovakvi projekti veoma dobrodošli u našoj opštini a trebalo bi da se ostvaruju u čitavoj državi. Planovi integriteta, koji će biti usvojeni od strane lokalnih samouprava, sprečiće netransparentno delovanje lokalnih samouprava, doprineće očuvanju moralnih načela, javnosti rada, samokontroli a sve u poboljšanju kvaliteta rada same lokalne samouprave i povećanja poverenja građana u lokalnu samoupravu.\nPokrajinski sekretara za međuregionalnu saradnju i lokalnu samoupravu Branislav Bugarski je učesnicima poželeo srećan i uspešan rad uz napomenu da sekretarijat pruža ovakvim projektima bezuslovnu podršku. Takođe je izneo da je u celoj državi postignut bezuslovni konsenzus u borbi protiv korupcije i da je to naša najvažnija uloga. Jedini način u suzbijanju korupcije u našoj državi je izgradnja, postavljanje i ustrojavanje sistema na svoje mesto, iskorenjivanje pojave kao što je mito, koje je već postalo kulturno nasleđe u našoj zemlji, i raditi posao odgovorno sa stavom za nešto što nije ispravno. Na kraju svog izlaganja Bugarski je podsetio da je zakonska obaveza svih lokalnih samouprava usvajanje planova integriteta.\nU drugom delu je okrugli sto nastavljen sa sledećim programom rada:\n11,00 – 12,00 Cilj donošenja plana integriteta\nPostupak izrade plana integriteta - Malića Plojović, stručnjak za izradu plana\n12,20– 13,30 Usvajanje plana integriteta i imenovanje lica odgovornog za sprovođenje plana\nintegriteta - Milena Ilić, Gradska uprava Novi Pazar\n13,30- 13,45 Diskusija, dogovor o planu rada opština uključenih u projekat i zaključci


Zaposlenima u "Krušiku" danas će biti isplaćena januarska zarada | Kolubarske\nZaposlenima u HK "Krušik" danas će biti isplaćena akontacija zarade za januar, potvrdio je za Kolubarske.rs direktor valjevske vojne fabrike Vladan Lukić.\nAkontacija za januar trebalo je da bude isplaćena pre deset dana, ali se to nije desilo, kako su rekli predstavnici sindikata, "zbog besparice". Prošlog petka su najavili da će u ponedeljak (24. februara) razmotriti mogućnost eventualnog protesta ukoliko zaposlenima danas ne bude isplaćena akontacija za januar.\nNa današnjem sastanku predstavnika reprezentativnih sindikata HK "Krušik" i direktora kompanije Vladana Lukića, na kome je razgovarano o problemu kašnjanja isplate akontacije zarade za januar, kao i o neispunjenom obećanju poslovodstva da će biti do petka 21. februara, obećano je i da će zarade ubuduće biti isplaćivane na vreme, bez kašnjenja.\n"Ukoliko zaposlenima ne bude isplaćena zarada za januar do petka, 28. februara, reprezentativni sindikati Krušika će jedinstveno nastupiti i zahtevati ostavku generalnog direktora i radikalizovati svoje aktivnosti, uključujući štrajkačke i protestne aktivnosti, zaključak je današnjeg sastanku.\nKako je navedeno u zaključku nakon sastanka, direktor Krušika Vladan Lukić je rekao da "ukoliko je problem preduzeća u njemu i njegovim najbližim saradnicima, da onda ovo privredno društvo nema problem".\nReprezentativni sindikati su izneli zahtev da se postojeća radna prava zaposlenih u HK "Krušik" ne smanjuju i da se u narednom periodu sa svim zaposlenima koji su u dužem vremenskoim periodu angažovani na određeno vreme, zaključi ugovor o radu na neodređeno vreme, o čemu će se razgovarati na narednom sastanku.\nNa sastanku sa direktorom HK "Krušik" bili su predstavnici Sindikata "Nezavisnost", Samostalnog sindikata Srbije, USS Sloga i ASNS.\nPrema podacima Zavoda za javno zdravlje Pre 9 sati 52 minuta\nU Valjevu preminula još jedna osoba, još 35 pozitivnih\nU Valjevu je još jedna osoba preminula od posledica koronavirusa što je ukupno 20 od početka pandemije. Prema podacima Zavoda za javno zdravlje još 35 osoba je pozitivno na COVID-19 što je ukupno 377.\nBez kraja Pre 5 sati 50 minuta\nUmesto ponavljanja da se ishod parlamentarnih izbora znao, na redu je predviđanje ishoda predsedničkih. Mada se opet može reći: zna se, ubedljiva pobeda sadašnjeg predsednika! I tako i za kasnije... · 1 komentar\nNa Gradskom trgu Pre 19 sati 3 minuta\nProtest nezadovoljnih građana i u Valjevu\nNa Gradskom trgu večeras se okupilo par stotina, pretežno mladih, Valjevaca izražavajući negodovanje zbog loše vlasti, manipulacija, laži, diktature i batinaša. Učesnici protesta su mirno sedeli, a... · 14 komentara\nVanredna situacija i ograničen rad ugostiteljskih objekata Pre 1 dan 1 sati\nVanredna situacija u Valjevu je proglašena 7. jula, istog dana stupila je na snagu i odluka o ograničenju rada ugostiteljskih objekata o kojoj je javnost tek danas obaveštena. Zbog čega se o tome... · 17 komentara


Udovičić: Silovito do trofeja - Vaterpolo vesti\nPočetna » Evrokupovi » Udovičić: Silovito do trofeja\nUdovičić: Silovito do trofeja\nEkipa Dejana Udovičića je favorit za osvajanje evropskog pehara\nKao što je i red posle brojnih najava i velikih isčekivanja veče pred bitku obratio se general. Strateg Kragujevčana Dejan Udovičić je uoči revanš meča finala Evropa Kupa rekao je da je njegov timu velikoj prednosti posle trijumfa u Firenci 8:4, ali da će morati da odigra još bolje kako bi stigao do trofeja.\n“ Pred nama je veoma važan susret, koji smo priželjkivali još od početka sezone. Ovo će biti velika prilika, kako za klub i grad, tako i za celokupan srpski sport, jer se ne dešava tako često da se neki naš tim plasira u finale jednog evropskog takmičenja. Biće to teška utakmica za nas i moraćemo da odigramo još bolje nego u Firenci, kako bismo stigli do trofeja. Nijedan tim, ni u jednom sportu, ne ulazi u utakmicu da bude poražen, pa tako ni Florencija, koja je skup izuzetno talentovanih igrača. Za njih je ovo veliki izazov, sigurno je da će zaigrati mnogo agresivnije, jer nemaju šta da izgube“, rekao je Udovičić.\nS obzirom da je osvajanje ovog takmičenja glavni ovosezonski cilj Radničkog, u kragujevačkom taboru stepen mobilisanosti je na najvišem mogućem nivou, pa su u bazen uskočili i roviti igrači.\n“ U poslednjih nekoliko dana u pogon smo smo ubacili i igrače koji su imali zdravstvenih problema, jer je ovo za nas izuzetno važna utakmica, u kojoj moramo da zaboravimo na sve probleme. Nastupićemo u punom sastavu i daćemo sve od sebe da pobedimo“, otkriva Udovičić.\nSve ulaznice za ovaj duel su rasprodate, a za ljubitelje vaterpola koji nisu uspeli na vreme da dođu do karte, obezbeđen je direktan televizijski prenos na RTS2.\nRadnički je od starta takmičenja u Evropa Kupu zabeležio devet pobeda u isto toliko mečeva, a duel u subotu u Kragujevcu biće treći protiv Florencije. Timovi su se sreli na kvalifikacionom turniru u Kragujevcu u oktobru, i pre deset dana u Italiji u prvom meču finala. Oba puta Radnički je pobedio rezultatom 8:4.


Godina priznanja i jubileja za Gornji Milanovac\nBack TURIZAM TURISTIČKE ORGANIZACIJE Godina priznanja i jubileja za Gornji Milanovac\npetak, 13 februar 2015 20:19\nPosle priznanja na 7. Izložbi suvenira i turističkih publikacija „Leskovac 2014“ koja je održana 13. i 14. novembra 2014. u Leskovcu i druge nagrade u kategoriji „Jednolisna turistička publikacija“ - za flajer „Tragom dinastije Obrenović“, Turistička organizacija opštine Gornji Milanovac, na 8. Susretu organizatora manifestacija 2014/15, održanom 11. februara u Privrednoj komori Srbije u organizaciji TIM Srbije, dobitila je novo priznanje - Turističku slagalicu, za manifestaciju “Dani knjeginje Ljubice”.\nMira Mirković, direktorka Turističke organizacije opštine Gornji Milanovac je u intervjuu za portal TOPSRBIJA.COM rekla da je turistička sezona u 2014. godini bila nešto slabija nego prethodne, ali da su na to uticale mnoge okolnosti koje su zatekle našu zemlju u toku minule godine, a da su očekivanja za 2015. mnogo veća.\nGornji Milanovac je mlad grad (1853), koji se trudi da sačuva kulturno-istorijske spomenike, kao i tradiciju i običaje ovog kraja u srcu Šumadije, između ostalog i kroz manifestacije.\nZa Gornji Milanovac je ova, 2015. godina, godina jubileja. U Takovu je sredinom aprila 1815. na praznik Cveti, održan zbor narodnih prvaka na kojem je doneta odluka o podizanju novog ustanka, a za vođu je izabran tridesetdvogodišnji knez Miloš Obrenović. Gornji Milanovac se ozbiljno priprema za obeležavanje dva veka stvaranja moderne srpske države. Biće to ujedno i obeležavanje Dana opštine (23. aprila).\nManifestacija, Dani kneginje Ljubice, koja se održava u Vraćevšnici, posvećena je supruzi kneza Miloša i ove godine održava se po deveti put. Kroz ovu manifestaciju je istaknuta uloge koju je kneginja Ljubica imala u stvaranja moderne srpske države. Njihova kuća i prvi konak Kneževine Srbije - konak kneza Miloša u Gornjoj Crnući, kod manastira Vraćevšnica, je od 1815. - 1818. godine bio svojevrsan dvor iz kojeg je Miloš obavljao najviše državničke poslove, a kneginja Ljubica dočekivala viđene goste na tradiconalan način. Kneginja je tu sazivala ženska prela na kojima je pevale grupa najboljih samoukih žena pevača koju je ona nazvala "Crnućanka". “Crnućanke” i danas prenose izvornu srpsku pesmu diljem sveta, a manifestacija Dani kneginje Ljubice, okupi više od dvadeset pevačkih grupa iz raznih krajeva Srbije. Ove godine gost će biti i pevačka grupa iz Novog Goražda (Republika Srpska).\nSrpski festival svetske muzike (Serbia World Music Festival) je manifestacija koja se održava od 2009. godine sa ciljem da kroz etno, romsku, balkansku, i muziku zapada ujedini ljude iz različitih krajeva sveta. U početku je festival organizovan na lokaciji Takova, kod znamenitog mesta Takovski grm, istorijskog kompleksa na prostoru od nekoliko hektara, koji obuhvata građevine, spomenike i stari hrast, vezane za podizanje Drugog srpskog ustanka. Zbog izgradnje auto puta poremećena je infrastruktura u tom delu pa je festival premešten u centar grada i tako će biti izvesno vreme. Festival je izuzetno značajan zbog multikulturalnog dešavanja i velikog broj učesnika.\nPo rečima Mire Mirković, u opštini Gornji Milanovac ima puno lokalnih manifestacija kao što su Likovna kolonija „Mina Vukomanović Karadžić“ na Savincu, koja je započela rad juna 1994. godine, povodom stogodišnjice smrti poznate srpske slikarke i književnice, ćerke Vuka Stefanovića Karadžića.\nSmotra narodnog stvaralaštva “Veče pod grmom” ove godine po jedanaesti put će se održati u Takovu na platou ispred Takovskog grama, pa Ilindanski dani - Pranjani, čiji je cilj da otrgne od zaborava našu kulturu, jezik, narodni folklor, izvornost, kao i sećanje na đačke i mladalačke dane, i mnoge druge.\n- Cilj nam je da se u svakom delu opštine razvije neka manfestacija koja okuplja lep broj učesnika - rekla je Mira Mirković, i dodala da osim po kulturno-istorijskim manifestacijama, Gornji Milanovac je poznat kao jedna od prvih opština koja je krenula sa razvojem seoskog turizma.\n– Ja volim da kažem da se seoski turizam rascvetava u opštini Gornji Milanovac. Trenutno imamo 95 domaćinstava sa 631 kategorisanim ležajem. Tokom prošle godine smo imali zbog opšte situacije, 9 hiljada noćenja, godnu dana ranije hiljadu više, ali je sve veće interesovanje za ovakav vid turizma. Menja se i struktura gostiju. Ranije su korisnici bili uglavnom porodice sa decom, danas grupe mladih ljudi, koji traže veći broj ležajeva u jednom domaćinstvu. Ključ razvoja ruralnog turizma u ovom kraju leži u izuzetno dobroj saradnji između domaćina i naše turističke organizacije. Turistička organizacija Gornji Milanovac ljudima koji se bave ruralnim turizmom obezbeđuje permanentne edukacije, marketinški ih podržava, a za uzvrat domaćinstva pružaju neki vid usluga. U turizmu, kao i ma gde drugde, bez jedinstva, sloge i zajedištva nema napretka - tvrdi gospođa Mira Mirković.


Predsedniku opštine Grocka Simonoviću ukinut pritvor, novinar Jovanović uplašen\nSudija za prethodni postupak doneo je rešenje o ukidanju pritvora predsedniku opštine Grocka Dragoljubu Simonoviću koji je 25. decembra uhapšen zbog sumnje da je organizovao paljenje kuće novinara portala Žig info Milana Jovanovića, potvrdjeno je danas za N1 u Drugom osnovnom sudu.\nBetaMart 6, 2019\nMedjutim, sud smatra da je saslušanjem svih svedoka u postupku prestala potreba za držanjem Simonovića u pritvoru.\nN1 podseća da je zamenik gradonačelnika Beograda Goran Vesić izjavio je da Skupština grada nema ingerencije da smeni Simonovića već samo može da raspiše vanredne lokalne izbore u toj opštini ako se za to steknu uslovi.\nInformaciju da će predsednik opštine Grocka Dragoljub Simonović biti danas pušten na slobodu, objavila je “Politika”.\nJovanoviću je kuća zapaljena u noći izmedju 11. i 12. decembra prošle godine.\nAleksandar Marinković je priznao da je ubacio Molotovljev koktel u kuću, dok je Bojana Cvetaković Šijacki priznala da je da je učestvovala u tom napadu i osudjena je na šest meseci kućnog pritvora i kaznu od 50.000 dinara.\nJovanović je napadnut i 30. decembra kada su nepoznate osobe razbile staklo na vratima terase i pokušale da udju u iznajmljen stan na Banovom brdu gde je boravio sa suprugom, ali su se napadači uplašili i pobegli.


Danas je u prostorijama Sportskog centra Fudbalskog saveza Srbije u Staroj Pazovi održan seminar namenjen rukovodiocima administrativnih sektora klubova Super lige i Prve lige Srbije.\nNa danas održanom seminaru namenjenom rukovodiocima administrativnih sektora klubova Super lige i Prve lige Srbije okupio se veliki broj fudbalskih radnika klubova Super lige i Prve lige Srbije, a pored predstavnika Zajednice klubova prisutni su bili i predstavnici Fudbalskog saveza Srbije, kao i direktor udruženja European Leagues, gospodin Jacco Swart.\nIspred Zajednice klubova, domaćin ovog prvog po redu seminara bio je generalni sekretar Darko Ramovš, koji je prisutne informisao o svim aktuelnim aktivnostima, kao i napretku udruženja u poslednje dve godine.\nU vezi sa sistemom licenciranja za takmičenja UEFA i Super lige Srbije, kao i daljeg razvoja i unapređenja, vrlo zanimljivu prezentaciju održao je istaknuti delegat UEFA i dugogodišnji operativac Fudbalskog saveza Srbije, gospodin Nebojša Ivković. O toku socijalnog dijaloga, koji se vodi između predstavnika FSS, Zajednice i Sindikata fudbalera, prisutne je informisao direktor pravnog sektora FSS, gospodin Dejan Šuput, a tema su bile i najnovije izmene pravilnika FIFA i FSS. Na temu zaštite integriteta i takmičenja, edukacije i prevencije, govorio je komesar za integritet Fudbalskog saveza Srbije, gospodin Ivan Petrić. Pored navedenih tema razgovaralo se i o informacionim sistemima COMET i FIFA TMS, koje koriste klubovi, a posebno o planovima za njihov dalji razvoj koje su prisutnima predstavili predstavnici Zajednice, Aleksandar Pivić i Nenad Popović.\nDirektor Evropskih liga, gospodin Jacco Swart, održao je veoma zanimljivu prezentaciju kojom su klubovi upoznati sa radom evropskog udruženja liga i predlozima za unapređenje UEFA takmičenja, uspostavljanja boljeg takmičarskog balansa među klubovima i pravednije raspodele finansijskih sredstava od UEFA takmičenja. Ovom prilikom generalni sekretar Zajednice, gospodin Darko Ramovš, uručio je uglednom gostu povodom ove posete prigodnu plaketu, u ime zahvalnosti za dugogodišnju podršku koju naša liga ostvaruje o ovom udruženju.\nOcenjeno je da su ovakva okupljanja neophodna za dalji razvoj administrativnog sektora, a samim tim i unapređenje operativnog rada u klubovima profesionalnih rangova takmičenja u našoj zemlji.


Novim zakonom na nivou FBiH predviđen dječiji dodatak u iznosu od 103,17 KM – Glas TK – Vaše najdraže novine\nNovim zakonom na nivou FBiH predviđen dječiji dodatak u iznosu od 103,17 KM\nUsvajanjem Zakona o materijalnoj podršci porodicama s djecom u Federaciji BiH, djeca iz porodica slabijeg imovinskog stanja i socijalno ugroženih porodica imaće pravo na dječiji dodatak u mjesečnom iznosu od 103,17 KM do navršene osamnaeste godine života.\nPrema procjenama, ovim zakonom bit će obuhvaćeno oko 80.000 djece u Federaciji BiH. Prijedlog zakona bi se uskoro trebao naći u parlamentarnoj proceduri, nakon što je Vlada Federacije BiH na posljednjoj sjednici utvrdila svojih 12 amandmana, koji su postali sastavni dio ovog zakona.\n– Ovim amandmanima mi smo unaprijedili predloženi zakon i značajno ublažili kriterije za ostvarivanje prava, s ciljem da obuhvatimo što veći broj djece i sve nezaposlene porodilje u Federaciji BiH. Pored toga, skratili smo i rokove za usklađivanje kantonalnih, ali i drugih propisa na tri mjeseca, a sve kako bi primjena zakona mogla početi od polovine ove godine – pojasnio je federalni ministar rada i socijalne politike Vesko Drljača.\n– Posebno želim naglasiti da ovaj zakona ima socijalnu i ekonomsku komponentu. Predstavlja i ulaganje u ljudske resurse, naročito u situaciji sve manjeg rađanja djece i odlaska mladih porodica u inostranstvo. Pored toga, ovim zakonom u jednak pravni položaj dovode se sve nezaposlene porodilje u FBiH, što predstavlja i jedan od segmenata pronatalitetne politike. Ovim zakonom značajno se unaprijeđuje oblast socijalne politike te osiguravaju u značajnoj mjeri ista prava u ovoj oblasti – istakao je ministar Drljača.\nRok za usklađivanje kantonalnih propisa s odredbama federalnog zakona je tri mjeseca, saopćeno je iz Ureda Vlade FBiH za odnose s javnošću.\n← Uspjeh karatista Slobode na prvenstvu FBIH\nSloboda čeka pobjedu pet mjeseci, Zrinjski odnio bodove sa Tušnja →


Rast BDP-a Nemačke 9,4% u drugom kvartalu, međugodišnje\nTanjug 24. avgusta 2021. 11:55\nBERLIN – Nemačka ekonomija je porasla u drugom kvartalu 2021. godine za 9,4 posto međugodišnje, prema kalendarski prilagođenim podacima, objavio je danas Federalni zavod za statistiku, Destatist.\nEkonomska aktivnost Nemačke u navedenom tromesečju je za 3,3 procenta ispod pretkriznog nivoa u četvrtom kvartalu 2019, prenosi Rojters.\nBruto domaći proizvod je u periodu april-jun zabeležio rast od 1,6 posto u odnosu na prethodno tromesečje, što je iznad preliminarne procene Destatisa od 1,5 procenata. U pra tri meseca 2021, nemačka privreda je pala za 2,0 odsto.\nPrivatna potrošnja u Nemačkoj je u drugom kvartalu porasla za 3,2 posto, što je doprinelo sa 1,6 procentnih poena ukupnom rastu i istovremeno smanjilo stopu štednje na 16,3 procenta. U prvom tromesečju, kada su trgovine, barovi i restorani bili zatvoreni u okviru opšteg lokdauna u Nemačkoj, stopa štednje je dostigla rekordnih 22 odsto.\nJavna potrošnja je od aprila do kraja juna povećana za 1,8 posto, doprinoseći sa 0,4 procenta poena ukupnoj stopi rasta.\nDržavna potrošnja usmerena na ublažavanje posedica krize izazvane korona virusom, finansirana novim zaduživanjem bez presedana, produbila je „rupu“ u javnim finansijama na 80,9 milijardi evra u prvoj polovini godine, saopštio je Zavod za statistiku.\nTaj iznos odgovara učešću budžetskog deficita u BDP-u od 4,7 procenata, što je najveći udeo u poslednjih 26 godina, za koji ekonomski analitičar Karsten Brzeski iz ING banke kaže da je „negativna strana brzog ekonomskog oporavka“.\nDržavni podsticaji bi trebalo da pomognu vraćanju ekonomije na pretkrizni nivo pre kraja 2021. godine, ali će oni biti teško breme za vladu koja sledećeg meseca izlazi na savezne izbore, ocenjuje Brzeski.


Tag - Jutarnji program - Informer\nPink.rs 22. 10. 2017. 12:40 (VIDEO) KRSTIĆ ZA PINK: Opozicija preti NEISTOMIŠLJENICIMA, Jankovićev poziv na LINČ je OPASAN!\nOpozicija se sada se ponaša kao pas koji juri sopstveni rep, bave se samo sobom, bave se "antivučićizmom", mržnjom prema osobi, a ne prema politici. O politici oni ne smeju čak ni da se izjasne, izbegavaju da je primete, rekao je za Pink Nebojša Krstić, marketinški stručnjakdetaljnije\nPink.rs 15. 10. 2017. 10:16 (VIDEO) DAČIĆ ZA PINK: Mi smo u Kosovskom boju izginuli braneći Peštu i Beč - A ONI SU NA KRAJU PRIZNALI KOSOVO!\nPrvi potpredsednik vlade i ministar spoljnih poslova Ivica Dačić ocenio je da Vlada postigla značajne ekonomske i političke rezultate, istakavši da Srbija ostaje na stabilnom spoljnopolitičkom kursu i da evropski put ne znači da ćemo ugroziti dobre odnose sa prijateljskim zemljamadetaljnije\nPink.rs 06. 10. 2017. 12:28 (VIDEO) KRSTIĆ ZA PINK: Koalicija ROGOVA U VREĆI nema ideje ni program za izbore - PRAVE ATMOSFERU ANTIVUČIĆIZMA!\nNebojša Krstić, marketinški stručnjak, rekao je da su se uzburkale mnoge strasti posle puštanje vesti u jednim novinama da će izbori za Grad Beograd biti u decembrudetaljnije\nPink.rs 10. 09. 2017. 12:32 (VIDEO) LAZANSKI NA TV PINK: Malo je degutantno da neko odavde kritikuje poteze Srba na KiM!\nVojni analitičar Miroslav Lazanski ocenio je da je nezahvalno govoriti o Srbima sa Kosova i Metohije i da je nepristojno komentarisati njihovu odluku da podrže formiranje vlade u Prištinidetaljnije\nblic.rs/informer.rs 04. 09. 2017. 10:10 CARICA! Jovana se vraća u Jutarnji program, SAMO DA BI SE oprostila od gledalaca PRE POROĐAJA!\nVoditeljka Jovana Joksimović, koja će uskoro postati majka blizanaca, od ponedeljka će ponovo sa svojim kolegom Srđanom Predojevićem biti na malim ekranimadetaljnije\nPink.rs 30. 08. 2017. 10:12 (VIDEO) VUČIĆEVIĆ NA PINKU: Sramota, Janković je otvoreno podržao LINČ i pišanje po Vučićevom grobu - I SAD SVI ĆUTE!\nGlavni i odgovorni urednik Informera Dragan J. Vučićević gostujući na televiziji Pink, prokomentarisao je skandaloznu izjavu Saše Jankovića "da ne vidi ništa loše u tome da se piša na Vučićev grob", kao i prostačku hajku protiv predsednika Srbije, koju su odmah nakon toga pokrenuli njegovi sledbenicidetaljnije\nPink.rs/Informer.rs 24. 08. 2017. 13:05 (VIDEO) DRAGAN J. VUČIĆEVIĆ NA TV PINK: Jankoviću, odakle ti pare za gliser i za letovanje u Bejrutu?!\nGlavni urednik Informera Dragan J. Vučićević gostujući na televiziji Pink govorio je o odbijanju predstavnika opozicije da se sastanu sa izvestiocem Evropskog parlamenta za Srbiju, Dejvideom Mekalisterom, jer navodno on krije podatke o Srbiji. Vučićević je ocenio da je to direktna uvreda za Evropsku uniju, kao i za čoveka koji je jedan od najbližih saradnika Angele Markeldetaljnije\nPink.rs 13. 08. 2017. 12:44 (VIDEO) KRSTIĆ NA PINKU: Vučić pokušava da definisanjem problema napravi uslove da se oni reše na racionalan način\nMarketinški stručnjak Nebojša Krstić gostujući u Jutarnjem programu TV Pink govorio je o evrointegracijama Srbije kao i o poseti izvestioca Evropskog parlamenta za Srbiju Dejvida Mekalisteradetaljnije\nPink.rs/Informer.rs 03. 08. 2017. 11:43 (VIDEO) VUČIĆEVIĆ NA TV PINK: Srbija trpi pritisak da kao Crna Gora krene ka NATO - ali mora ostati NEUTRALNA!\nGlavni i odgovorni urednik Informera Dragan J. Vučićević izjavio je gostujući na TV Pink da Srbija trpi konstantne pritiske da krene crnogorskim putem i priključi se NATO, ali da uprkos tome naša zemlja mora ostati neutralnadetaljnije


DODIK, VUČIĆ - Mir i stabilnost vitalni interesi Beograda i Banjaluke | Trebinje Live\nDODIK, VUČIĆ - Mir i stabilnost vitalni interesi Beograda i Banjaluke\nPredsjednik Republike Srpske Milorad Dodik i premijer Srbije Aleksandar Vučić istakli su danas u Beogradu da je vitalni interes i Srbije i Srpske mir i stabilnost u regionu.\nDodik je na konferenciji za novinare u Vladi Srbije rekao da je današnji sastanak sa Vučićem bio odličan i konkretan i da Republika Srpska podržava i pozdravlja pojačanu snagu Srbije, koja je ključna za regionalnu stabilnost.\n"Pozicija Srbije na međunarodnom političkom planu, rehabilitovana i ojačana, svakako koristi miru i stabilnosti u regionu. Mir i stabilnost su glavni cilj koji smo zajedno utvrdili i taj cilj želimo ne samo srpskom narodu i srpskim državama već svim narodima i državama, jer bez toga nećemo imati nikakve koristi", istakao je Dodik.\nPredsjednik Dodik je rekao da svi znaju da je u tom pogledu ključna uloga Srbije i politike koju vodi predsjednik Vlade Aleksandar Vučić.\n"Ta politika je apsolutno prepoznata i ima podršku ne samo u Republici Srpskoj, nego i šire u regionu", naglasio je Dodik.\nVučić je rekao da je na današnjem sastanku sa predsjednikom Dodikom ocijenjeno da su mir i stabilnost vitalni interes i Srbije i Srpske i da su i Srbija i Srpska za očuvanje mira i stabilnosti u cijelom regionu, koji bi značio prosperitet Srbije i Srpske.\n"Spremni smo za to da učinimo mnogo toga i u skladu sa tim da gledamo u budućnost naših naroda", naglasio je Vučić.\nOn je dodao da je razgovarano i o zajedničkim infrastrukturnim projektima, kao i o obilježavanju 75 godina od formiranja ustaškog logora Jasenovac.\nPremijer Srbije je rekao da je predsjedniku Srpske prenio da će Srbija ostati vojno neutralna, dok je Dodik rekao da će i Srpska slijediti istu politiku u BiH, kao i da nikada neće priznati Kosovo.


mart 2018 - Stan na dan Beograd\nBeogradski Medjunarodni filmski festival U Beogradu vas, od 23. februara do 4. marta 2018. godine, očekuje filmski spektakl u bioskopima: Cineplexx UŠĆE Shopping Center, Cineplexx BIG Beograd, Cineplexx Delta City, bioskop Fontana, Sava Centar, Dom Omladine. Beogradski Međunarodni filmski festival (FEST), održava se po 46. put (ove godine pod nazivom „PRIĐI BLIŽE“) tako da ne propustite priliku da pogledate najbolje filmove sa vama dragim osobama na velikom platnu u bioskopima. Na FEST-u će premijerno biti prikazano 116 filmova, a festival će biti otvoren jednim od najzapaženijih filmova protekle godine „Tri Bilborda ispred Ebinga u Misuriju”, reditelja i scenariste Martina Mekdone, 23. februara, u 19h u Sava Centru. Pre samo nekoliko dana film je osvojio nagradu BAFTA („Britanski Oskar“) apsolutnim trijumfom u čak sedam kategorija: najbolji film, najbolji britanski film godine, najbolji scenario,montaža, muzika, najbolja glavna glumica FrensisMekdormand, najbolje sporedne muške uloge (VudiHarelson i Sem Rokvel). U konkurenciji za najbolji film su se našli i „Skrivena ljubav“, kao…


Polovni John Deere priključci oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Priključci > Ostale komponente > John Deere\nPregledaj oglase polovnih John Deere ostale komponente oglasa na prodaju. Možete sortirati John Deere ostale komponente oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot John Deere ostale komponente u odeljku Brendovi.\nJohn Deere Urea Stump spray systemOpšte stanje (1-5): 4\nJohn Deere F610939Opšte stanje (1-5): 5, Garancija: Да, Zemlja proizvodnje: FI\nOvde je kompletna lista lista polovnih John Deere ostale komponente za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Vesti online / Vesti / Svet / Austrija odustala od kvota za migrante\nAustrija odustala od kvota za migrante\nAustrijski kancelar Sebastijan Kurc pozvao je na okončanje "neuspelih pokušaja" uspostavljanja sistema kvota za preraspodelu azilanata po zemljama Evropske unije i apelovao da se ulože novi napori da se izbeglicama pomogne u njihovim zemljama porekla.\nKurc poziva EU da uloži napore\nU vreme kada je bio ministar spoljnih poslova, Kurc je oštro kritikovao odluku nemačke kancelarke Angele Merkel da otvori granice Nemačke za više od milion migranata u 2015. godini, podseća Rojters.\n"Prisiljavnje država da prihvate izbeglice neće Evropu povesti napred. Migranti koji su krenuli za Evropu ne žele da idu u Bugarsku ili Mađarsku. Oni žele da idu u Nemačku, Austriju ili Švedsku", rekao je Kurc za nemački "Bild am Zontag".\nUmesto insistiranja na, kako je kazao, neuspeloj politici, Kurc poziva EU da podrži napore da se migrantima pomogne u njihovim zemljama porekla ili susednim državama.\n"Ako to nije moguće, onda bi trebalo da im se pomogne u bezbednim oblastima njihovog kontinenta. EU bi trebalo to da podrži, pa čak i organizuje, i vojno pomogne", rekao je Kurc.\nRojters napominje da iz ovog dela intervjua, koji je list objavio, nije jasno na kakvu vrstu vojne pomoći Kurc tačno misli.\nKvote za izbeglice\nSVET Beč za selekciju izbeglica\nSVET Kurc: Bez zaštite spoljne granice, nema ni EU bez granica\nSVET Merkel i Kurc o migrantima uoči neformalnog samita EU\nSVET Izbeglička situacija van kontrole


Mediji o posjeti Erdogana: Jačanje utjecaja Ankare i podrška Izetbegoviću | BiH - Turska | Al Jazeera Balkans\nPosjeta turskog predsjednika imala je za cilj i osnaživanje političke pozicije Sebije Izetbegović, supruge Bakira Izetbegovića, navode mediji u HrvatskojEPA\nBalkanske zemlje investitore sada traže u Turskoj, jer Evropska unija oteže sa procesom proširenja na Balkan, a regija postaje mjesto gdje snage odmjeravaju EU, Turska, Rusija i Kina, ocijenila je agencija Reuters nakon posjete turskog predsjednika Sarajevu.\nRadio Slobodna Evropa piše da je Recep Tayyip Erdogan, koji je u nedjelju boravio u radnoj pojseti Sarajevu i bio počasni gost na 6. Kongresu Unije evropskih-turskih demokrata u Olimpijskoj dvorani Zetra, skup iskoristio da dobije podršku od iseljenih Turaka od kojih njih više od tri miliona ima pravo glasa na prijevremenim predsjedničkim i parlamentarnim izborima 24. juna.\nTim izborima se uvodi predsjednički sistem umjesto dosadašnjeg parlamentarnog, podsjetili su svjetski mediji.\nTo je jedini predizborni skup koji će Erdogan imati u Evropi, nakon što su Austrija, Njemačka i Holandija najavile da ih neće dozvoliti, kao i prošle godine uoči referenduma o ustavnim promjenama, navela je agencija AP.\nDok Evropska unija brine zbog uloge Moskve na Zapadnom Balkanu, Ankara također povećava svoj utjecaj na tom području, ocijenio je politički portal Politico.\nPonovni interes EU za južnim dijelom Evrope koji je van Unije izazvan je djelimično zbog straha od uloge Moskve u regiji – od davanja borbenih aviona Srbiji do navodne uloge u pokušaju državnog udara u Crnoj Gori, navodi briselski portal.\nPortal Al monitor, koji se bavi Bliskom istokom i čije je sjedište u Washingtonu piše da je Erdoganov govor u Sarajevu akt političkog prkosa protiv Austrije, Njemačke i Holandije, koji su odbili da mu daju dozvolu da se obrati turskoj dijaspori na njihovom tlu.\nPortal dodaje i da je još jedan primjer povećanja utjecaja Turske na Balkanu pružila posjeta predsjednika Srbije Aleksandra Vučića Ankari.\n'Vjersko-stranački govor Izetbegovića'\nErdogan je većinu svog govora u Zetri posvetio nadolazećim izborima u Turskoj, ali i spominjući izbore u BiH za koje je očito dao podršku svom prijatelju Bakiru Izetbegoviću, prenose mediji u Hrvatskoj.\nU sportskoj dvorani Zetra bio je i manji broj građana Bosne i Hercegovine, a veći dio programa održavao se na turskom i bez prijevoda, piše Index.hr.\nAutor teksta uporedio je atmosferu u Sarajevo tokom posjete pape Franje sa stanjem u gradu tokom dolaska turskog predsjednika u nedjelju, naglašavajući da građani nisu bili toliko zainteresirani za posjetu Erdogana kao u slučaju pape kojeg su dočekli sa oduševljenjem.\nNavodi se i da je Erdogan održao antievropski govor, koji se, dodaje se, može uporediti sa govorima mađarskog premijera Viktora Orbana.\nPosjeta turskog predsjednika imala je za cilj i osnaživanje političke pozicije Sebije Izetbegović, supruge Bakira Izetbegovića i direktorice sarajevskog Kliničkog centra, za koju se sve glasnije priča da bi mogla biti kandidatkinja za članicu Predsjedništva BiH, piše Index.hr.\nNa skupu u Zetri predsjedavajući Predsjedništva BiH Bakir Izetbegović održao je vjersko-stranački govor bezrezervne podrške Erdoganu, piše hrvatski Jutarnji list.\nS druge strane, Erdogan je ponovio da mu je Alija Izetbegović “ostavio Bosnu u amanet”, ali sada drugim riječima - "Mudri lider i državnik, prije nego što će se preseliti na drugi svijet, ostavio mi je jedan zavjet rekavši: 'Erdogane, vi se pobrinite za ovo područje', navodi Jutarnji.hr.\nUprkos brojnim upozorenjima bh. javnosti da bi skup u Sarajevu poslao još jednu negativnu sliku o BiH i da ta vrsta podrške, osim političke i to vladajućoj strukturi kod Bošnjaka, nema uporište u ekonomskoj jer Turska više ulaže u Srbiji nego u BiH, Izetbegović je odlučio da, uprkos svemu, ugosti Erdogana, objavila je Slobodna Evropa.\nKako se dodaje u analizi objavljenoj na portalu, poruke koje su upućene, pogotovo one koje je izrekao Izetbegović, mnogi ocjenjuju kao neprimjerene funkciji koju obavlja, a naročito se to odnosi na poruku koju je uputio vjernicima.


Press Online :: Zanimljivosti :: Da li je ovo najbeskorisniji aerodrom na svetu?\nOvaj aerodrom nalazi se na ostrvu Sveta Jelena u Atlantskom okeanu, 4 000 kilometara istočno od Rio de Žaneira i 1 950 kilometara zapadno od obale Namibije.\nU njegovu izgradnju uloženo je oko 330 miliona evra, ali od otvaranja u julu 2016, pa sve do 3. maja 2017. godine, na ostrvo nije sletio nijedan komercijalni avion.\nRazlog su prejaki vetrovi koji konstantno duvaju preko piste i zbog kojih putnički avioni ne mogu bezbedno da slete. Avion kompanije SA erlink koji je na letu iz Kejptauna dovezao 60 putnika, uspeo je da sleti prošle nedelje.\nLokacija za aerodrom bila je odabrana još početkom ove decenije, a gradnja je počela 2011. godine uprkos izveštaju iz 2005. godine u kojem je meteorološka služba zaključila da postoji veliki rizik od prejakih vetrova na lokaciji novog aerodroma, prenosi Net.hr.\nInače, najpoznatiji stanovnik ovog ostrva bio je Napoleon Bonaparta, koji je u zatočeništvu usred Atlantika proveo poslednjih šest godina života.